title: Jesuiittojen historia

text: Jesuiittaveljeskunnan lakkauttaminen oli ollut merkittävä isku katoliselle lähetystyölle. Veljeskunnan toiminnan korvaaminen oli hankalaa, mutta samaan aikaan paavinistuin itsekin ajautui yhä syvempiin vaikeuksiin. Ranskan suuri vallankumous horjutti kirkon valtaa. Vallankumous johti Ranskan luostarien ja kirkkojen sulkemiseen. Kun papisto määrättiin vannomaan uskollisuutta uudelle hallinnolle, noin puolet papeista kieltäytyi. Paavi Pius VI julisti meneillään olevan skisman ja erotti kaikki uskollisuutta Ranskan uudelle hallinnolle vannoneet papit. Ranskan joutuessa sotaan muuta Eurooppaa vastaan paavi ja Kirkkovaltio asettuivat tukemaan Ranskaa vastustavaa liittoumaa. Vallankumousarmeijan valloittaessa Italiaa myös Kirkkovaltio alistettiin silloisen kenraali Napoléon Bonaparten johdolla. Paavi pakotettiin solmimaan Kirkkovaltion kannalta epäedullinen rauhansopimus, jossa se muun muassa joutui maksamaan suuret sotakorvaukset Ranskaan. Ranskalaisen upseerin kuoltua Roomassa syttyneissä mellakoissa jo kuolemansairas paavi vangittiin ja vietiin Alppien yli pieneen Valencian linnakkeeseen. Pius VI kuoli marttyyrina, ja paavinistuin käytännössä riisuttiin vuosiksi maallisesta vallasta. Kaiken lisäksi Napoleonin onnistui vangita myös Pius VI:n seuraajaksi valittu Pius VII.


title: Jesuiittojen historia

text: Napoleonin kärsittyä tappion liittoutuneille paavi Pius VII pääsi palaamaan Napoleonin vankeudesta Roomaan 24. toukokuuta 1814. Wienin kongressin kokoontuessa järjestämään sekasortoista Eurooppaa Napoleonin jäljiltä paavilla oli nyt puolellaan aikakauden mukanaan tuoma muuttunut ilmapiiri. Kirkkoa vastustaneiden valistusfilosofien valistusaatteita pidettiin syynä vallankumoukseen ja sekasortoiseen kaaokseen Euroopassa. 1800-luvun alun uudet aatesuuntaukset, kuten romantiikka, pitivät arvossa useita valistusaatteen halveksimia asioita kuten uskoa, historiaa, perinteitä ja arvovaltaa, mikä hyödytti juuri näitä ominaisuuksia edustavaa kirkkoa.


title: Jesuiittojen historia

text: Paavin onnistui Wienin kongressissa palauttaa Kirkkovaltiolle sille ennen kuuluneet alueet Avignonia lukuun ottamatta. Kirkkovaltion palauttaminen paaville sopi hyvin sekä Britannian että kukistetun Ranskan suunnitelmiin, sillä vahva Kirkkovaltio Apenniinien niemimaalla tasapainotti Itävalta-Unkarin ja muiden alueen valtioiden keskinäistä voimatasapainoa.


title: Jesuiittojen historia

text: Jesuiittojen tilanteeseen näkyi helpotusta jo ennen vuoden 1814 uudelleenperustamista: voimistuneen piispanistuimensa turvin Pius VII vahvisti jo 1801 Venäjän jesuiittaveljeskunnan. 1804 vuorossa olivat Napolin ja Sisilian veljeskunnat. 1813 paavi salli jesuiittojen taas toimia Irlannin ja Yhdysvaltain alueella. Toisaalta jesuiittaveljesten elpyessä näillä alueilla se myös kärsi takaiskun toisaalla, sillä Venäjän tsaariksi vaihtunut Aleksanteri I suhtautui viileästi jesuiittoihin ja lopetti näiden toiminnan maassaan.


title: Jesuiittojen historia

text: Vaikka jesuiitat olivat asteittain päässeet aloittamaan työtään uudelleen, vasta Napoleonin Ranskan kukistuttua Pius VII saattoi perustaa veljeskunnan uudelleen koko katolisen kirkon alueille. 7. elokuuta 1814 paavi Pius VII julkaisi bullan nimeltä "Sollicitudo omnium ecclesiarum", joka virallisesti perusti lakkautetun sääntökunnan uudelleen.


title: Jesuiittojen historia

text: Aikanaan voimakas veljeskunta oli kuitenkin kärsinyt vuosikymmeniä kestäneestä lakkautettuna olemisesta, eikä se palannut nopeasti vanhaan mahtiinsa. Lisäksi Eurooppaa 1800-luvulla ohjanneet liberaalit hallitukset suhtautuivat jesuiittoihin viileästi johtuen muun muassa järjestön konservatiivisista tavoitteista. Paavinistuin sen sijaan alkoi tukea uudelleenperustettua veljeskuntaa luovuttamalla vuonna 1818 sen johdettavaksi pappeja kouluttavan "Collegium Germanicumin". Pius VII:tä seurasivat ajatuksiltaan konservatiiviset paavit Leo XII ja Gregorius XVI. Heistä Leo XII luovutti sääntökunnalle Rooman "Collegiumin" ja Gregorius XVI:n päätöksellä jesuiittaveljeskunnan käännytystyö ulottui vuodesta 1836 eteenpäin koskemaan kaikkea kirkon lähetystyötä – siis myös katolisesta kirkosta irtaantuneiden kristittyjen käännyttämistä. Veljeskunnan elpyminen oli silti hidasta, ja vuoteen 1853 mennessä jäsenmäärä oli päälle viisituhatta. Seuraavan kolmenkymmenen vuoden aikana veljeskunnan vahvistuminen jälleen nopeutui, ja 1884 mennessä jäsenmäärä oli noin 11 500.


title: Jesuiittojen historia

text: Nykyaikaisen tutkimuksen valossa on alettu uudelleen tarkastella entisiä ennakkoluuloja jesuiittoihin liittyen sekä esitetyn arvostelun oikeudenmukaisuutta. Jesuiitat ovatkin saaneet historiansa aikana runsaasti arvostelua niin katoliselta kirkolta kuin sen ulkopuolisiltakin kriitikoilta. Nykyaikaisen katolisen kirkon jäsenten kritiikin kohteena on ollut käsitys jesuiittojen turhan liberaalista asenteesta. On myös esitetty sellaisia näkemyksiä kuin, että jesuiitat olisivat "lähempänä Marxia kuin paavia". Historiallisella ajalla syytöksiä ovat saaneet osakseen myös jesuiittojen käännytystyön menetelmät sekä tietyt piirteet heidän opetustyössään.


title: Jesuiittojen historia

text: Jesuiittojen toimintaan liittyvä perätön, vaikkakin yleinen väite on väitetty 1600-luvun alussa käytössä ollut salainen ohjeistus ruhtinaiden palvelukseen soluttautumisesta. Väitteiden mukaan ohjeistus hyväksyisi myös väkivallan käyttämisen. Tällainen ennakkoluulo liittyy jesuiittoihin jo lähes alusta asti liitettyyn "tarkoitus pyhittää keinot" -tyyppisen ajatteluun, jossa jesuiittoja syytetään "uskonnollisiksi machiavellisteiksi". Jesuiittoja käsittelevässä "Kasva vapaaksi : matka jesuiittojen kasvatusajatteluun" -kirjassa esitetään aiheeseen liittyvä Isä Martti Voutilaisen pohdinta aiheesta:


title: Jesuiittojen historia

text: Maallikoiden kuvaa jesuiitoista ovat näiden historian aikana leimanneet myös erilaiset ennakkoluulot. Esimerkiksi Uusi sivistyssanakirja vuodelta 1981 määrittelee jesuiitat: ""Societas Jesu", lyh. S. J., katolisen kirkon vaikutusvaltaisin, Ignatius Loyolan perustama hengellinen veljeskunta. Kuv. jesuiitta, kavala, keinoista välittämätön henkilö." Samanlaisia ennakkoluuloja esitti myös vuoden 1911 Tietosanakirja, jonka mukaan veljeskunnan jäsenet "ovat edistäneet taikauskoisten käsitysten leviämistä kirkossa". Sama teos kertoi: "Ranskassa jansenismi asettui taistelemaan jesuiittojen huonoa siveysoppia vastaan, ja Pascal paljasti Maaseutukirjeissään heidän kurjan siveytensä."


title: Jesuiittojen historia

text: Jesuiittoja koskevan uudemman kritiikin tärkeimpiä lähteitä ovat olleet historioitsija Edmond Paris ("The Secret History of the Jesuits"), Avro Mannhattan sekä entiset jesuiitat kuten Malachi Martin ("The Jesuits") sekä Alberto Rivera ("Alberto, Double Cross, The Godfathers"). Eräät katoliset ja ekumeeniset lähteet ovat systemaattisesti pyrkineet kiistämään Alberto Riveran väitteet hänen roolistaan jesuiittana ja hänen soluttautumisestaan protestanttisiin seurakuntiin ja leimanneet Riveran shekkiväärentäjäksi. He perustelevat väitettään sillä, että Alberto Rivera ei vaikuta tuntevan katolista teologiaa. Hän esimerkiksi on väittänyt Neitsyt Marian olevan Jumalan sekä että pappisseminaarilaiset eivät saa lukea Raamattua. Alberto Rivera väitti olleensa katolinen piispa, mutta tästä hän ei ole voinut esittää mitään dokumenttia. Myöskään katolinen kirkko ei tunne tällaista pappia. Myöhemmin hän nimitti itsensä oman kirkkonsa (the Hispanic Baptist Church, Oxnard, California) piispaksi.


title: Jesuiittojen historia

text: Tällä hetkellä jesuiittaveljeskunta muodostaa katolisen kirkon suurimman miessääntökunnan noin 22 000 jäsenellään. Sen toiminta ulottuu 127 eri maahan kuudella mantereella.


title: Jesuiittojen historia

text: Jesuiittojen koulutus on edelleen pitkä ja perusteellinen. Peruskoulutukseen kuuluu ylioppilastutkinto tai jokin vastaava tutkinto. Sen jälkeen jesuiittaveljen koulutus kestää vielä noin 15 vuotta. Useamman tohtorintutkinnon suorittaminen on aivan tavallista. Jesuiitoilla onkin vankka asema tieteellisessä keskustelussa eri puolilla maailmaa paitsi katolisen kirkon piirissä myös sen ulkopuolellakin. Jesuiitat arvostavat hengellisten harjoitusten lisäksi myös opillista sivistystä, ja tämä näkyy veljestön toiminnassa. Opinnot koostuvatkin hengellisistä harjoituksista, humanistisista aineista, teologiasta ja filosofiasta.


title: Jesuiittojen historia

text: Nykyaikana jesuiittojen toiminta on yhä keskittynyt ympäri maailmaa, minkä johdosta jesuiitat ovat myös joutuneet ottamaan kantaa kirkon polttaviin kysymyksiin. Jesuiittojen toiminta varsinkin vapautuksen teologian parissa on herättänyt viime vuosina keskustelua niin kirkon piirissä kuin sen ulkopuolellakin, varsinkin Johannes Paavali II:n tuomittua vapautuksen teologian marxistisena.


title: Autruche

text: Autruche on kunta Ardennesin departementissa Champagne-Ardennen hallintoalueella Ranskassa. Kunnassa oli 44 asukasta vuoden 1999 väestönlaskennassa.Autruchein pinta-ala on kahdeksan neliökilometriä.


title: Blanchefosse-et-Bay

text: Blanchefosse-et-Bay on kunta Ardennesin departementissa Champagne-Ardennen hallintoalueella Ranskassa. Kunnassa oli 152 asukasta vuoden 1999 väestönlaskennassa. Blanchefosse-et-Bayn pinta-ala on 20 neliökilometriä.


title: Ukkometso (kappale)

text: Ukkometso (PSCD 164) on Pate Mustajärven kappale ja single vuodelta 2000. Sen on säveltänyt J. Karjalainen ja sanoittanut Timo Kiiskinen. Kappaleesta tuli Mustajärven suosituimpia hittejä. Se oli mukana samannimisellä albumilla, joka julkaistiin 27. marraskuuta 2000.


title: Ukkometso (kappale)

text: Kappaleen aihe on saatu J. Karjalaisen mukaan Ilta-Sanomissa olleesta uutisesta, jonka mukaan ukkometso oli hyökännyt miehen kimppuun raadellen hänet.


title: Bogny-sur-Meuse

text: Bogny-sur-Meuse on kunta Ardennesin departementissa Champagne-Ardennen hallintoalueella Ranskassa. Kunnassa oli 5 838 asukasta vuoden 1999 väestönlaskennassa. Bogny-sur-Meusen pinta-ala on 23 neliökilometriä.


title: Bourcq

text: Bourcq on kunta Ardennesin departementissa Champagne-Ardennen hallintoalueella Ranskassa. Kunnassa oli 70 asukasta vuoden 1999 väestönlaskennassa. Bourcqin pinta-ala on 10 neliökilometriä.


title: Charleville-Mézières

text: Charleville-Mézières on kunta Ardennesin departementissa Champagne-Ardennen hallintoalueella Ranskassa. Kunnassa oli 49 975 asukasta vuoden 2009 väestönlaskennassa. Charleville-Mézièresin pinta-ala on 31 neliökilometriä.


title: Le Chesne (Ardennes)

text: Le Chesne on kunta Ardennesin departementissa Champagne-Ardennen hallintoalueella Ranskassa. Kunnassa oli 939 asukasta vuoden 1999 väestönlaskennassa. Le Chesnen pinta-ala on 24 neliökilometriä.


title: Cornay

text: Cornay on kunta Ardennesin departementissa Champagne-Ardennen hallintoalueella Ranskassa. Kunnassa oli 86 asukasta vuoden 1999 väestönlaskennassa. Cornayn pinta-ala on 11 neliökilometriä.


title: Douzy

text: Douzy on kunta Ardennesin departementissa Champagne-Ardennen hallintoalueella Ranskassa. Kunnassa oli 1 513 asukasta vuoden 1999 väestönlaskennassa. Douzyn pinta-ala on 13 neliökilometriä.


title: EGP-satelliitti

text: Experimental Geodetic Payload eli EGP on japanilainen geodeettinen tutkimussatelliitti.


title: EGP-satelliitti

text: Satelliitti laukaistiin Maata kiertävälle radalleen 13. elokuuta 1986. Laukaisu tehtiin H-1 -kantoraketilla Tanegashiman avaruuskeskuksesta Japanista . Pian laukaisunsa jälkeen se sai nimekseen "Ajisai", vaikkakin satelliitti tunnetaan paremmin nimellä EGP tai EGS.


title: EGP-satelliitti

text: EGP on ns. passiivinen satelliitti. Sen mukana ei ole mittalaitteita, vaan sen päätehtävänä on heijastaa siihen suuntautuvaa valoa. EGP:n pintaa peittää 318 pientä peiliä ja 1436 laserheijastinta. Satelliitti on pallomainen, halkaisijaltaan 2,15 m. Sen kokonaismassa on 685 kg.


title: EGP-satelliitti

text: Satelliitti kiertää Maapalloa, ja sen tarkoitus on geodeettinen. Suuntaamalla satelliittiin laservaloa ja mittaamalla säteen paluuaikaa, voidaan määrittää tarkka maantieteellinen sijainti. Tämän lisäksi tulee tuntea satelliitin radan ominaisuuksia. Tätä tekniikkaa on hyödynnetty Japanin saarten sijaintien määrittämiseen.


title: EGP-satelliitti

text: EGP kiertää Maata noin 1480 km:n korkeudessa ympyränmuotoisella radalla. Ratatason kaltevuus päiväntasaajaan nähden on 50 astetta. Satelliitin kiertoaika maapallon ympäri on 116 minuuttia.


title: EGP-satelliitti

text: EGP on peileineen ja heijastimineen kuin taivaallinen diskopallo. Kun satelliitti on Auringon valaisema ja sen tarkkailija Maan varjossa (aamu- tai iltahämärän aikaan), EGP näkyy taivaalla hyvin tiheästi vilkkuvana satelliittina. Sen välähdysjakso on sekunnin murto-osia. Tämän satelliitin voi erottaa yötaivaalta paljain silminkin kauempana kaupunkien valoista, mutta paremmin sitä pääsee tarkkailemaan pienen kiikarin avulla. Satelliitin ylitykseen kuluu aikaa kymmenkunta minuuttia.


title: Étrépigny

text: Étrépigny on kunta Ardennesin departementissa Champagne-Ardennen hallintoalueella Ranskassa. Kunnassa oli 217 asukasta vuoden 1999 väestönlaskennassa. Étrépignyn pinta-ala on neljä neliökilometriä.


title: La Férée

text: La Férée on kunta Ardennesin departementissa Champagne-Ardennen hallintoalueella Ranskassa. Kunnassa oli 71 asukasta vuoden 1999 väestönlaskennassa. La Féréen pinta-ala on 11 neliökilometriä.


title: Posavinanajokoira

text: Posavinanajokoira ("Posavski Gonič"; "Posavazinajokoira") on Kroatiasta kotoisin oleva koirarotu. Posavinanajokoiran nimi on johdettu sen kotiseudusta: leveästä Saven eli "Posavinan" laaksosta Zagrebin kaakkoispuolella. Rotu kuuluu FCI:n roturyhmään 6.


title: Posavinanajokoira

text: Melko vankkarakenteinen koirarotu, mutta ei normaalia vankempi koira. Selkä on pitkä. Pää on kapea ja noin 20-24 cm pitkä. Silmät ovat suuret ja väriltään tummat. Silmistä tulisi korostua lempeä ilme. Korvat ovat ohuet ja riippuvat. Karva on pinnanmyötäistä, pituudeltaan noin 2-3 cm pitkää. Posavinanajokoiran väreiksi sallitaan kaikki punertavan vehnänvärin sävyt. Valkoinen merkki voi olla esimerkiksi päässä, kaulassa, vatsan alla ja hännänpäässä. Valkoista väriä ei saa olla yli kolmasosaa kokonaisvärityksestä.


title: Posavinanajokoira

text: Posavinanajokoira on erittäin kestävä ja hyvä metsästäjä, erityisesti se on jäniksen ja ketun metsästäjä. Rotu on myös hyvä jäljestäjä. Luonteeltaan se on hyvin vilkas ja oppivainen. Posavinanajokoira on myös todella hyväluonteinen ja kiintyy helposti omistajaansa.


title: Posavinanajokoira

text: Posavinanajokoira on ikivanha rotu: sen olemassaolosta on todisteita jo 1400-luvulta asti. Rotu oli hyvin arvossa pidetty niin Kroatissa kuin lähialueillakin. Ensimmäisen kerran posavinanajokoira nähtiin näyttelyssä vuonna 1924.


title: Flize

text: Flize on kunta Ardennesin departementissa Champagne-Ardennen hallintoalueella Ranskassa. Kunnassa oli 176 asukasta vuoden 1999 väestönlaskennassa. Flizen pinta-ala on seitsemän neliökilometriä.


title: Fumay

text: Fumay on kunta Ardennesin departementissa Champagne-Ardennen hallintoalueella Ranskassa. Kunnassa oli 4 667 asukasta vuoden 1999 väestönlaskennassa. Fumayn pinta-ala on 38 neliökilometriä.


title: Kakskerran kirkko

text: Kakskerran kirkko sijaitsee Turun eteläpuolella, Kakskerran saarella samannimisen entisen kunnan alueella. Kirkon on suunnitellut Christian Friedrich Schröder ja se rakennettiin vuosina 1765–1769. Kirkko on keskiaikaisen mallin mukaan rakennettu, suorakaiteen muotoinen ja yksilaivainen. Rakennusaineena on harmaakivi. Kirkko vihittiin tarkoitukseensa 1770. Kirkon Kellotapulin on suunnitellut C. Bassi vuonna 1824.


title: Kakskerran kirkko

text: Tarinan mukaan paikalliset kalastajat saivat yllätyksekseen mereltä suunnattoman suuren kalansaaliin. Niinpä he ajattelivat, että tämän alueen täytyy olla siunattu. Tapahtuman seurauksena saarelaiset päättivät rakentaa paikalle kirkon.


title: Kakskerran kirkko

text: Vuonna 1940 kirkossa tehtiin suuri restaurointi, jolloin kirkon kiinteä sisustus uusittiin lähes kokonaan arkkitehti Erik Bryggmanin suunnitelman mukaan. Hänen suunnittelemiaan ovat myös alttaritaulun yläpuolelle enkeliveistosten väliin ripustettu risti, kirkon länsipäässä oleva parvi sekä alttarikaide. Kirkon alttaritaulu on 1600-luvulla tammilevylle tehty signeeraamaton öljymaalaus, jonka aiheena on ehtoollisen asettaminen. Kirkon alkuperäisestä alttarista on jäljellä ainoastaan sen vuonna 1843 tehty kehystys.


title: Kakskerran kirkko

text: Nykyisin Kakskerran kirkko on yksi Turun Martinseurakunnan kolmesta kirkosta. Merenrannalla sijaitseva kirkko on kesäisin erityisen suosittu vihkikirkko. Hyvän akustiikan takia kirkossa järjestetään myös konsertteja. Talvisin Kakskerran kirkossa järjestetään jumalanpalveluksia suurina juhlapyhinä ja erikseen ilmoitettuina päivinä. Kesä-, heinä- ja elokuussa kirkossa on jumalanpalvelus joka sunnuntai-ilta.


title: Kakskerran kirkko

text: Museovirasto on vuonna 2009 määritellyt Kakskerran kirkon yhdeksi Suomen valtakunnallisesti merkittävistä rakennetuista kulttuuriympäristöistä.


title: Gespunsart

text: Gespunsart on kunta Ardennesin departementissa Champagne-Ardennen hallintoalueella Ranskassa. Kunnassa oli 1 125 asukasta vuoden 1999 väestönlaskennassa. Gespunsartin pinta-ala on 21 neliökilometriä.


title: Givet

text: Givet on kunta Ardennesin departementissa Champagne-Ardennen hallintoalueella Ranskassa. Kunnassa oli 7 372 asukasta vuoden 1999 väestönlaskennassa. Givetin pinta-ala on 18 neliökilometriä.


title: Grandpré (Ardennes)

text: Grandpré on kunta Ardennesin departementissa Champagne-Ardennen hallintoalueella Ranskassa. Kunnassa oli 518 asukasta vuoden 1999 väestönlaskennassa. Grandprén pinta-ala on 29 neliökilometriä.


title: Gruyères (Ardennes)

text: Gruyères on kunta Ardennesin departementissa Champagne-Ardennen hallintoalueella Ranskassa. Kunnassa oli 51 asukasta vuoden 1999 väestönlaskennassa. Gruyèresin pinta-ala on viisi neliökilometriä.


title: Les Hautes-Rivières

text: Les Hautes-Rivières on kunta Ardennesin departementissa Champagne-Ardennen hallintoalueella Ranskassa. Kunnassa oli 1 949 asukasta vuoden 1999 väestönlaskennassa. Les Hautes-Rivièresin pinta-ala on 31 neliökilometriä.


title: Haybes

text: Haybes on kunta Ardennesin departementissa Champagne-Ardennen hallintoalueella Ranskassa. Kunnassa oli 2 092 asukasta vuoden 1999 väestönlaskennassa. Haybesin pinta-ala on 28 neliökilometriä.


title: Lametz

text: Lametz on kunta Ardennesin departementissa Champagne-Ardennen hallintoalueella Ranskassa. Kunnassa oli 77 asukasta vuoden 1999 väestönlaskennassa. Lametzin pinta-ala on yhdeksän neliökilometriä.


title: Liart

text: Liart on kunta Ardennesin departementissa Champagne-Ardennen hallintoalueella Ranskassa. Kunnassa oli 521 asukasta vuoden 1999 väestönlaskennassa. Liartin pinta-ala on 13 neliökilometriä.


title: Monthermé

text: Monthermé on kunta Ardennesin departementissa Champagne-Ardennen hallintoalueella Ranskassa. Kunnassa oli 2 791 asukasta vuoden 1999 väestönlaskennassa. Monthermén pinta-ala on 32 neliökilometriä.


title: Nouzonville

text: Nouzonville on kunta Ardennesin departementissa Champagne-Ardennen hallintoalueella Ranskassa. Kunnassa oli 6 869 asukasta vuoden 1999 väestönlaskennassa. Nouzonvillen pinta-ala on 11 neliökilometriä.


title: Marampudi Joji

text: Marampudi Joji (7. lokakuuta 1942 – 27. elokuuta 2010) oli Hyderabadin katolinen arkkipiispa vuodesta 2000 kuolemaansa saakka. Hänet vihittiin papiksi 14. joulukuuta 1971. Ennen kuin seurasi Saminini Arulappaa Hyderabadissa Joji toimi piispana Khammamin ja Vijayawadan hiippakunnissa.


title: Remilly-les-Pothées

text: Remilly-les-Pothées on kunta Ardennesin departementissa Champagne-Ardennen hallintoalueella Ranskassa. Kunnassa oli 216 asukasta vuoden 1999 väestönlaskennassa. Remilly-les-Pothéesin pinta-ala on 10 neliökilometriä.


title: Rethel

text: Rethel on kunta Ardennesin departementissa Champagne-Ardennen hallintoalueella Ranskassa. Kunnassa oli 8 052 asukasta vuoden 1999 väestönlaskennassa. Rethelin pinta-ala on 19 neliökilometriä.


title: Revin

text: Revin on kunta Ardennesin departementissa Champagne-Ardennen hallintoalueella Ranskassa. Kunnassa oli 8 963 asukasta vuoden 1999 väestönlaskennassa. Revinin pinta-ala on 38 neliökilometriä.


title: Rimogne

text: Rimogne on kunta Ardennesin departementissa Champagne-Ardennen hallintoalueella Ranskassa. Kunnassa oli 1 416 asukasta vuoden 1999 väestönlaskennassa. Rimognen pinta-ala on neljä neliökilometriä.


title: Rocquigny (Ardennes)

text: Rocquigny on kunta Ardennesin departementissa Champagne-Ardennen hallintoalueella Ranskassa. Kunnassa oli 755 asukasta vuoden 1999 väestönlaskennassa. Rocquignyn pinta-ala on 37 neliökilometriä.


title: Rocroi

text: Rocroi on kunta Ardennesin departementissa Champagne-Ardennen hallintoalueella Ranskassa. Kunnassa oli 2 420 asukasta vuoden 1999 väestönlaskennassa. Rocroin pinta-ala on 50 neliökilometriä.


title: Rouvroy-sur-Audry

text: Rouvroy-sur-Audry on kunta Ardennesin departementissa Champagne-Ardennen hallintoalueella Ranskassa. Kunnassa oli 539 asukasta vuoden 1999 väestönlaskennassa. Rouvroy-sur-Audryn pinta-ala on yhdeksän neliökilometriä.


title: Saint-Loup-en-Champagne

text: Saint-Loup-en-Champagne on kunta Ardennesin departementissa Champagne-Ardennen hallintoalueella Ranskassa. Kunnassa oli 223 asukasta vuoden 1999 väestönlaskennassa. Saint-Loup-en-Champagnein pinta-ala on 16 neliökilometriä.


title: Gimlet

text: Gimlet on drinkki, joka tehdään tyypillisesti ginistä ja makeutetusta limettimehusta. Ginin sijaan juoman väkevä osa saatetaan myös korvata vodkalla. Juoma voidaan tarjoilla jäillä.


title: Gimlet

text: Yhdysvaltalaisen dekkarikirjailija Raymond Chandlerin vuoden 1953 romaanin "Pitkät jäähyväiset" tärkeä hahmo Terry Lennox muistetaan mieltymyksestään gimletiin.


title: Sapogne-et-Feuchères

text: Sapogne-et-Feuchères on kunta Ardennesin departementissa Champagne-Ardennen hallintoalueella Ranskassa. Kunnassa oli 504 asukasta vuoden 1999 väestönlaskennassa. Sapogne-et-Feuchèresin pinta-ala on 11 neliökilometriä.


title: Sedan (Ardennes)

text: Sedan on kaupunki ja kunta Ardennesin departementissa Champagne-Ardennen hallintoalueella Ranskassa. Kunnassa oli 20 548 asukasta vuoden 1999 väestönlaskennassa. Sedanin pinta-ala on 16 neliökilometriä.


title: Sedan (Ardennes)

text: Sedanissa käytiin 1. syyskuuta 1870 verinen taistelu, joka ratkaisi Ranskan–Preussin sodan Preussin ja sen liittolaisten eduksi.


title: Thilay

text: Thilay on kunta Ardennesin departementissa Champagne-Ardennen hallintoalueella Ranskassa. Kunnassa oli 1 093 asukasta vuoden 1999 väestönlaskennassa. Thilayn pinta-ala on 36 neliökilometriä.


title: Tournavaux

text: Tournavaux on kunta Ardennesin departementissa Champagne-Ardennen hallintoalueella Ranskassa. Kunnassa oli 147 asukasta vuoden 1999 väestönlaskennassa. Tournavauxin pinta-ala on kaksi neliökilometriä.


title: Tremblois-lès-Carignan

text: Tremblois-lès-Carignan on kunta Ardennesin departementissa Champagne-Ardennen hallintoalueella Ranskassa. Kunnassa oli 125 asukasta vuoden 1999 väestönlaskennassa. Tremblois-lès-Carignanin pinta-ala on neljä neliökilometriä.


title: Vendresse

text: Vendresse on kunta Ardennesin departementissa Champagne-Ardennen hallintoalueella Ranskassa. Kunnassa oli 400 asukasta vuoden 1999 väestönlaskennassa. Vendressen pinta-ala on 43 neliökilometriä.


title: Portugalinseisoja

text: Portugalinseisoja () on Portugalista kotoisin oleva koirarotu. Se kuuluu FCI:n roturyhmään 7.


title: Portugalinseisoja

text: Portugalinseisojalla on normaalit mittasuhteet ja kiinteä rakenne. Selkä on leveä ja lyhyt. Pää on hieman raskas, mutta sopusuhtainen. Silmien tulisi olla suuret, soikeat ja keskenään samanlaiset, väriltään kastanjanruskean sävyiset. Silmistä tulisi korostua ilmeikäs ja eloisa katse. Korvat ovat riippuvat ja ylöskiinnittyneet, noin 15 cm pitkät. Karva on lyhyttä ja vahvaa, ei kovin pehmeää. Portugalinseisoja on väriltään joko yksivärinen keltainen tai ruskea tai keltainen/ruskea valkoisin merkein.


title: Portugalinseisoja

text: Alun perin portugalinseisojasta tunnettiin myös pitkäkarvainen muunnos, jota pidettiin alkuperäisenä tyyppinä. FCI ei kuitenkaan hyväksy pitkäkarvaisuutta.


title: Portugalinseisoja

text: Portugalinseisoja on hyvä ja sitkeä liikkuja. Rodulla tulisi olla voimakas työskentelyhalu. Sille tyypillisiä luonteenpiirteitä ovat nöyryys ja sosiaalisuus. Se on myös todella kiintyvä ja joskus rodun kiintyvyys saatta olla jopa liiallista. Vilkkaus ja eloisuus ovat myös portugalinseisojan tunnusmerkkejä.


title: Portugalinseisoja

text: Portugalinseisojaa voidaan pitää rakenteensa ja luonteensa perusteella hyvin alkuperäisenä rotuna. "Perdigueiro" tarkoittaa peltopyytä, mikä viittaa sen alkuperäiseen käyttötarkoitukseen. Rodun esi-isät olivat 400-500-luvuilla eläneitä haukkakoiria, jotka kulkeutuivat Iberian niemimaalle toistaiseksi tuntemattomasta lähtömaasta. Portugaliin saapui laivoja lähes kaikkialta, joten koirien alkuperä on jäänyt epäselväksi. Joka tapauksessa näistä haukkakoirista jalostui aikojen saatossa paikallinen rotu, "podengo de mastra" ("seisova ajokoira"), joka oli nykyisen portugalinseisojan suora kantarotu. Podengo de mastra mainittiin jo 1200-luvun lopulla portugalilaisessa metsästyskirjassa, ja samoihin aikoihin Afonso III maalasi jo koiria, jotka vastasivat tyypiltään nykyistä rotua. Samaten 1200-luvun lopulla Gaston Phoebus kirjoitti portugalilaisesta haukkakoirasta, jolla oli kookas pää, kaunis, suuri runko ja kanelinruskea-valkoinen karvapeite.


title: Portugalinseisoja

text: Tästä voidaan päätellä, että portugalinseisoja on ollut olemassa Portugalissa jo 1300-luvun loppupuolella, ja sen uskotaankin olevan useimpien merkittävien eurooppalaisten seisojien kantarotu. Mm. pointterin tiedetään mitä todennäköisimmin polveutuvan portugalilaisen liikemiehen Englantiin 1700-luvun alussa viemistä portugalinseisojista.


title: Vouziers

text: Vouziers on kunta Ardennesin departementissa Champagne-Ardennen hallintoalueella Ranskassa. Kunnassa oli 4 742 asukasta vuoden 1999 väestönlaskennassa. Vouziersin pinta-ala on 28 neliökilometriä.


title: Betanian kirkko

text: Betanian kirkko oli Turussa sijainnut Alexander Nyströmin suunnittelma jugend-tyylinen kirkko. Vuonna 1908 valmistunut 700-paikkainen kirkko sijaitsi nykyisen Betanian palvelutalon piha-alueella lähellä Itäisen Pitkänkadun ja Betaniankadun kulmaa. Turun kaupunkilähetyksen omistamaan kirkkoon tuli vuonna 1921 vuokralaiseksi Martin seurakunta, jolla ei tuolloin ollut omaa kirkkoa. Vuokrasuhde jatkui vuoteen 1933, jolloin Martinkirkko valmistui.


title: Betanian kirkko

text: Betanian kirkko tuhoutui korjauskelvottomaan kuntoon talvisodan pommituksissa 25. ja 27. joulukuuta 1939 sekä pahiten 4. helmikuuta 1940. Näkyviä jälkiä Itäisellä Pitkäkadulla sijainneesta kirkosta on vähän. Vuonna 1908 kirkon pihapiiriin valmistui myös työkeskus Betania, joka seisoo yhä samaisella paikalla ja toimii päiväkotina. Itse kirkosta ovat jäljellä ainoastaan osa portaikon mukulakivistä julkisivua ja kappale kivijalkaa.


title: Betanian kirkko

text: Kirkosta on säilynyt hyvin vähän kuvia, eikä kirkon sisältä ole kunnollista kuvaa lainkaan. Tämän vuoksi kirkon olemassaolo on jäänyt monelle sodan jälkeen syntyneelle turkulaiselle täysin tuntemattomaksi. Betanian kirkko oli ainoa täysin tuhoutunut kirkko Turussa.


title: Betanian kirkko

text: Martin seurakunnan täyttäessä 80 vuotta vuonna 2001 Turun kaupunkilähetys päätti sijoittaa kirkon sijaintipaikalle muistomerkin. Betoniselle, mukulakivin koristellulle taustalle on kiinnitetty muistolaatta, johon on kaiverrettu kuva kirkosta ja teksti tuhoutumisvuosista.


title: Betanian kirkko

text: Betaniankatu on nimetty kirkon mukaan vuonna 1923. Kirkko puolestaan sai nimensä Palestiinan Betanian kylästä, jonka lähettyvillä lausuttiin ensimmäinen lähetyskäsky Raamatun mukaan.


title: Warcq (Ardennes)

text: Warcq on kunta Ardennesin departementissa Champagne-Ardennen hallintoalueella Ranskassa. Kunnassa oli 1 449 asukasta vuoden 1999 väestönlaskennassa. Warcqin pinta-ala on yhdeksän neliökilometriä.


title: Angelica Catalani

text: Angelica Catalani (10. toukokuuta 1780 – 12. kesäkuuta 1849) oli italialainen sopraano. Opiskeltuaan muun muassa Firenzessä hän teki kuusitoistavuotiaana oopperadebyyttinsä Venetsian Teatro La Fenicessä. Laulajatar saavutti aikanaan Euroopassa laajaa mainetta; hän esiintyi esimerkiksi Lissabonissa, Pariisissa ja Lontoossa. Hän kuoli Pariisissa koleraan.


title: Harha äänen jatkuvuudesta

text: Harha äänen jatkuvuudesta on kuuloharha, jossa ääni tulkitaan yhtäjaksoiseksi kun sen keskellä oleva lyhyt tauko peitetään hälyäänellä. Harha on kaikkein selvin, kun tauko on pituudeltaan alle 50 ms ja se peitetään kapealla taajuuskaistalla soitetulla kohinalla. Ääniaallon amplitudin eli äänenvoimakkuuden nopea muuttuminen tauon eri puolin rikkoo harhan.


title: Belton

text: Belton on kaupunki Texasissa, Yhdysvalloista. Sen väkiluku vuonna 2000 oli 14 623. Kaupungin pinta-ala on 34,1 neliökilometriä. Suurin osa kaupungin asukkaista on valkoisia, mutta kaupungissa on myös latinoja 12,5 prosenttia.


title: Kurjet lentävät

text: Kurjet lentävät (Летят журавли, "Letjat žuravli") on neuvostoliittolainen elokuva vuodelta 1957. Se kertoo toisesta maailmansodasta Neuvostoliitossa. Se kuvaa sodan julmuutta ja ihmisen sieluun jääviä vammoja. Elokuvasta on peräisin kappale ”Žuravli” (Kurjet), joka on tullut suosituksi.


title: Kurjet lentävät

text: Elokuvalle myönnettiin Kultainen palmu Cannesin elokuvajuhlilla 1958. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Ratikkamuseo

text: Ratikkamuseo tai Raitioliikennemuseo on Helsingin kaupunginmuseon alaisuudessa toimiva erikoismuseo Helsingin Taka-Töölössä. Museo esittelee Helsingin raitiovaunuliikenteen historiaa. Se on sijoitettu Helsingin vanhimpaan, vuodelta 1900 peräisin olevaan raitiovaunuhalliin, jonka on suunnitellut arkkitehti Waldemar Aspelin.


title: Ratikkamuseo

text: Raitioliikennemuseo kertoo Helsingin joukkoliikenteen historian vaiheet aina hevosraitiovaunuista alkaen. Museossa on raitiovaunuja, runsaasti niihin liittyvää esineistöä, kuvia ja Helsingin pienoismalli 1870-luvulta.Kiskoilla on myös helsinkiläisten kesäkuumalla suuresti suosima seinätön avovaunu, jota käytettiin viimeksi olympialaisten aikana vuonna 1952. Ajurien ja rahastajien asut sekä varusteet eri vuosikymmeniltä kertovat heidän tekemästään työstä. Museossa on sähköraitiovaunut ja kengityspaja rinnakkain.


title: Ratikkamuseo

text: Helsingin kaupunginmuseo avasi 12.6.2008 uudistuneen Ratikkamuseon osana Kulttuuritehdas Korjaamon tarjontaa.


title: Ratikkamuseo

text: Helsingin kaupungin liikennelaitoksen edeltäjät, Helsingin Omnibusosakeyhtiö harjoittivat liiketoimintaansa vuodesta 1887 alkaen Töölössä Ruusulan huvila-alueella. Hevosraitiovaunuliikenteen tarpeisiin alueella oli muun muassa hevostallit, vaunuvaja, pesutupa, öljyvarasto ja satulaverstas. Yhtiön nimi muutettiin hevosraitioliikennettä suunniteltaessa vuonna 1890 Helsingin Raitiotie- ja Omnibusosakeyhtiöksi. Se vastasi raitioliikenteen rakentamisesta ja liikennöinnistä Helsingin alueella ja yksityisillä esikaupunkilinjoilla Kulosaaressa, Haagassa ja Munkkiniemessä 1910-luvulta alkaen. Raitiovaunujen ohella liikenteessä oli edelleen omnibusseja. Helsingin kaupunki hankki yhtiön osake-enemmistön vuonna 1913.


title: Ratikkamuseo

text: Helsingissä säännöllinen liikenne alkoi vuonna 1891. Ensimmäiset hevosvetoiset vaunut kulkivat reiteillä Kaivopuisto-Töölö ja Lapinlahti-Sörnäinen. Vuosisadan vaihteessa raitiovaunuliikenne sähköistettiin. Sähköraitiotieliikenteen alkaminen merkitsi alueen muuttumista uudenaikaiseksi hallialueeksi.


title: Ratikkamuseo

text: Vuonna 1900 valmistui vaunuhalli, nykyinen Raitioliikennemuseo, joka on arkkitehti Valdemar Aspelinin suunnittelema. Rakennuksen kummassakin päässä oli alun perin ovet, joten vaunut voitiin ajaa sen läpi. Lisäksi rakennuksessa toimi hevosten kengityspaja.


title: Ratikkamuseo

text: Vaunuhallin muuttaminen museoksi alkoi 1980-luvun puolivälissä, joka valmistui vuonna 1992. Lokakuussa 1993 Helsingin kaupungin liikennelaitos luovutti museokokoelmansa Helsingin kaupunginmuseolle ja Raitioliikennemuseo avattiin yleisölle. Museoon on ilmainen sisäänpääsy.


title: Arica-Parinacota

text: Región de Arica-Parinacota on yksi Chilen kolmestatoista alueesta. Se sijaitsee maan pohjoisosassa. Se on Chilen uusin alue – siitä tuli toimiva 8. lokakuuta 2007. Alueen pääkaupunki on Arica. Alueella oli 226 068 asukasta vuoden 2017 väestönlaskennassa ja pinta-alaa sillä on 16 873 km².


title: Aavikon laki (vuoden 1970 elokuva)

text: Aavikon laki (Белое солнце пустыни, "Beloje solntse pustyni") on Vladimir Motylin ohjaama neuvostoliittolainen seikkailuelokuva vuodelta 1970. Se on yksi neuvostoaikojen suosituimpia elokuvia, ja easterniksi tai osterniksi kutsutun lajityypin klassikko. Siinä yhdistyy toimintakomedia musiikkiin ja draamaan.


title: Aavikon laki (vuoden 1970 elokuva)

text: Elokuvan sankari on puna-armeijan upseeri, joka on palaamassa kotiin vaimon luokse, mutta joutuu suojelemaan haaremia Keski-Aasiassa.


title: Balladi sotilaasta

text: Vain neljä päivää (Баллада о солдате, "Ballada o soldate", , suom. myös "Vain neljä päivää") on neuvostoliittolainen elokuva vuodelta 1959. Se kertoo sotilaasta, joka saa neljä päivää lomaa, ja yrittää käydä kotona. Vaikka se sijoittuu sota-aikaan, se ei ole sotaelokuva, vaan rakkauselokuva, ja tarkastelee eri tapoja rakastaa: nuoren parin kiihkeää rakkautaa, vanhan parin syvää kiintymystä ja äidinrakkautta.


title: John Evan

text: John Evan (synt. John Spencer Evans 28. maaliskuuta 1948 Blackpool, Iso-Britannia) on Jethro Tull -yhtyeen entinen kosketinsoittaja.


title: John Evan

text: Evan aloitti pianonsoiton lapsena kotonaan äitinsä opettamana. Teini-iässä hän perusti yhdessä koulukavereittensa (ja tulevien Jethro Tull -muusikoiden) Ian Andersonin ja Jeffrey Hammondin kanssa The Blades -yhtyeen. Tässä kokoonpanossa Evan soitti rumpuja. Nimi vaihtui 1960-luvun puolivälissä The John Evan Bandiksi (myös The John Evan's Smash oli käytössä jonkin aikaa), lähinnä Evanin äidin mieliksi, koska tämä oli sponsoroinut yhtyettä ostamalla heille pakettiauton ja Hammond-urut joita John alkoi nyt soittaa. Evan tipautti myös "s"-kirjaimen sukunimestään, sillä "Evan" kuulosti paremmalta bändin nimessä. Tässä vaiheessa seitsenmiehisessä soul-musiikkia soittavassa yhtyeessä oli pari muutakin tulevaa Tull-muusikkoa, rumpali Barriemore Barlow ja basisti Glenn Cornick. Yhtye hajosi kuitenkin piakkoin ja John Evan lähti opiskelemaan lääketiedettä yliopistoon. John Evan Bandin jäännöksistä Ian Andersonin johdolla syntyi Jethro Tull.


title: John Evan

text: Vuonna 1970 Anderson pyysi Evania soittamaan Tullin "Benefit"-albumin piano- ja urkuosuudet. Tämän jälkeen Evania pyydettiin liittymään vakituiseksi jäseneksi yhtyeeseen. Pitkän taivuttelun jälkeen hän suostui ja aikoi olla mukana enintään vuoden opiskelujensa takia, mutta menestys, rock-tähteys ja lavean elämäntyylin mahdollisuus pitivät hänet mukana kymmenen vuoden ajan. John Evan nousi näkyväksi hahmoksi Tullin konserteissa ja julkisuuskuvassa tavaramerkkinään valkoinen puku ja pinkinkeltainen solmio.


title: John Evan

text: 1980 Ian Anderson alkoi levyttää sooloalbumia, mukanaan Tull-miehet Dave Pegg ja Martin Barre sekä kosketinsoittaja Eddie Jobson ja rumpali Mark Craney. Levy-yhtiön päätöksestä albumi "A" julkaistiin kuitenkin Jethro Tullin nimen alla ja samalla lehdistölle lähetettiin virheellinen lausunto jonka mukaan John Evan ja kaksi muuta Tullin jäsentä olisi erotettu yhtyeestä. Miehet närkästyivät tästä ja vaikka Anderson pahoitteli tapahtunutta, Evan ei palannut enää Jethro Tulliin.


title: John Evan

text: Tullin jälkeen Evan perusti yhdessä toisen ex-Tull-miehen David Palmerin kanssa lyhytikäisen Tallis-nimisen, klassista musiikkia hyödyntävän pop-yhtyeen. Tämän jälkeen John Evan jätti musiikkimaailman ja siirtyi rakennusurakoitsijaksi ostettuaan rakennusfirman. Silloin tällöin Evan on osallistunut erilaisiin Jethro Tull -fanikokoontumisiin.


title: Tomohisa Yamashita

text:
Tomohisa Yamashita (s. 9. huhtikuuta 1985 Chiba, Japani) on japanilainen näyttelijä, laulaja sekä TV-juontaja. Hän on J-pop -yhtyeen NEWSin entinen jäsen. Hän aloitti soolouransa vuonna 2006 ja hänen ensimmäinen sinkkunsa ilmestyi vuonna 2011, jolloin hän jätti NEWSin. Yamashita on valmistunut Meijin yliopiston kauppatieteellisestä tiedekunnasta. Yamashita on näytellyt muun muassa sarjoissa Summer Nude, Monsters, Kurosagi, Buzzer Beat ja Nobuta wo Produce.
Liittynyt Jpop yhtyeisiin: B.I.G., 4TOPS, NEWS, Shuji to Akira, Kitty GYM


title: Dead Space

text:
Dead Space on EA Redwood Shoresin kehittämä ja Electronic Artsin julkaisema selviytymiskauhu- ja kolmannen persoonan ammuntapeli. Peli julkaistiin lokakuussa 2008 Microsoft Windowsille, PlayStation 3:lle ja
Xbox 360:lle sekä myöhemmin iOS:lle ja BlackBerry Tablet OS:lle.


title: Dead Space

text: Pelin päähenkilö on insinööri Isaac Clarke, joka taistelee necromorpheiksi kutsuttuja muukalaisia vastaan autioituneella avaruusaluksella. Pelihahmoa ohjataan kolmannessa persoonassa ja kuvakulma pysyttelee pelihahmon oikean olan takana kuten peleissä "Resident Evil 4" ja "Gears of War". Pelissä ei ole lainkaan HUDia (Heads Up Display), vaan kaikki tieto näkyy Isaacsta. Hänen RIGinsä (Selkärangan kohdalla oleva valoputki) näyttää jäljellä olevan terveyden, aseista näkee ammusten määrän, ja tavaraluettelo jne. näkyy hologrammina Isaacin edessä.


title: Dead Space

text: Pelin väkivaltaisuuden takia "Dead Spacen" myynti kiellettiin Saksassa, Kiinassa ja Japanissa.


title: Dead Space

text: Jatko-osa "Dead Space 2" julkaistiin tammikuussa 2011.


title: Dead Space

text: Isaac Clarke – Isaac on CEC-yhtiön insinööri sekä "Dead Space" -sarjan päähenkilö, joka on erikoistunut alusten korjaukseen. Hän ilmoittautuu vapaaehtoiseksi USG "Ishimuran" korjaustehtävään löytääkseen Ishimuralla työskentelevän naisystävänsä Nicole Brennanin. Huonoksi onnekseen Isaacin tehtävä ajautuu keskelle painajaista. Ishimura on tuhoutumispisteessä ja necromorph-olioiden valtaama.


title: Dead Space

text: Kendra Daniels – Toinen CEC-yhtiön insinööri ja yksi USG Ishimuralle lähetetyn ryhmän jäsenistä. Daniels auttaa Isaacia selviämään aluksella monin tavoin ohjaten ja avustaen läpi pelin tehtävien, jotka olisivat muuten luoksepääsemättömiä. Hän ilmaisee usein epäluottamuksensa Hammondia kohtaan ja tietää aluksen tilanteesta epäilyttävän paljon.


title: Dead Space

text: Zach Hammond – USG "Kellionin" kapteeni ja vanhempi turvapäällikkö, joka kulkee yhdessä Isaacin ja Danielsin kanssa pitkin Ishimuraa. Hammond on usein erimieltä Danielsin kanssa siitä pitäisikö korjaustehtävä suorittaa loppuun saakka vai paeta välittömästi.


title: Dead Space

text: Chen -USG "Kellion"in turvapäällikkö. Hän kuolee pelin alussa ensimmäisenä kohdattuihin Necromorpheihin.


title: Dead Space

text: Johnston -USG Kellionin toinen turvapäällikkö. Hän kuolee samaan aikaan kun Chen.


title: Dead Space

text: Jacob Temple -USG Ishimuran pääinsinööri, josta pelaaja kuulee audiologien avulla pelin kuluessa ja jonka pelaaja kohtaa lyhyesti myöhemmin pelin lopussa. Aluksen alettua hajota Jacob ja hänen tiiminsä yrittivät korjata sitä. Jacob tajuaa, että aluksen moottoreita on sabotoitu. Myöhemmin, kun hän ei saa niitä korjattua ja tartunta alkaa levitä, Jacob rupeaa etsimään tyttöystävänsä Elizabeth Crossia. Myöhemmin he yrittävät paeta aluksesta, mutta Mercer kidnappaa ja tappaa heidät, jotta he muuttuisisivat Necromorpheiksi.


title: Dead Space

text: Dr. Elizabeth Cross -Jacobin tyttöystävä ja Hyrdoponicsen tohtori. Kun Ishimura alkaa tuhoutua, hän rupeaa etsimään miesystävänsää Jacob Templeä paetakseen aluksesta. Myöhemmin he joutuvat kidnapatuksi ja tapetuksi Dr. Mercerin toimesta.


title: Dead Space

text: Dr. Challus Mercer – USG Ishimuran järkensä menettänyt lääkäri. Ishimuran onnettomuuden ollessa vasta aluillaan hän aiheutti suuren osan miehistön kuolemista sekä pyrki estämään miehistön pakenemisen Ishimuralta. Mercer järjestää usein vaikeuksia Isaacille yrittäen tappaa tämän lähettämällä "Hunter"-nimisen Necromorph-prototyypin hänen peräänsä. Mercerin mielestä kaikki, mitä aluksella tapahtuu, on Unitologian ”Marker” -patsasta palvovan uskonnon tahto; hän vakuuttaa toistuvasti, että Isaacin pitää kuolla ja ”lasten” kuuluu ottaa valta aluksella.


title: Dead Space

text: Dr. Terrence Kyne – USG Ishimuran johtava tiedemies. Kyne nähdään vasta pelin loppupuolella pyytämässä apua Kellionin ryhmän jäseniltä. Kyne on omalaatuinen, ehkä hieman mielenvikainenkin, mutta tarjoutuu auttamaan Isaacia lopettamaan painajaisen Ishimuralla. Kyne yritti vapauttaa Ishimuran kapteenin tehtävistään aluksen kriisin aikana, ja on syyllinen kapteenin kuolemaan. Kyne on myös syyllinen Ishimuran painovoimasentrifugin sammuttamiseen tarkoituksena estää tartunnan leviäminen muualle universumiin tuhoamalla Ishimura törmäämällä kaivokseen tuhoten näin tartunnan. Kyne on säännöllisesti yhteydessä vaimoonsa patsaan aiheuttamien hallusinaatioiden vuoksi. Kyne esiintyy myös animaatioleffassa nimeltä "".


title: Dead Space

text: Nicole Brennan – Isaacin naisystävä ja USG Ishimuran lääketieteen asiantuntija. Peli alkaa Nicolen lähettämällä videolla, jossa hän pyytää apua. Video on syy Isaacin mukaan lähtemiseen. Isaac näkee myös pelin kuluessa hallusinaatioita Nicolesta, joissa hän usein pyytää Isaacia ”tekemään heistä kokonaisen”. Markerin aiheuttama Nicolen hallusinaatio pyrkii tappamaan Isaacin pelin toisessa osassa.


title: Dead Space

text: Necromorphit - Necromorphit ovat uudelleensyntyneitä, mutatoituneita kuolleita ruumiita, jotka pyrkivät tappamaan joka ikisen orgaanisen olennon levittääkseen tartuntaa. Myöhemmin "heidän tullessaan kokonaisiksi" "Lähestymistapahtuman" (eng. Convergence Event) aikana, kuten Dead Space 3:ssa paljastetaan, kaikesta orgaanisesta aineesta syntyy Kuu: jättiläismäinen Necromorphi, joka syö ja imee kaiken elävän aineen kasvaakseen ja pysyäkseen hengissä.


title: Dead Space

text: On vuosi 2507, kun USG Ishimura (Japaniksi: "石村" eli "Kivikylä") "Planeetanmurtaja"-alus lähettää hätäkutsun CEC:lle kesken kaivosoperaatiota. CEC lähettää USG Kellion-nimisen aluksen tutkimaan tapausta. Laskeutuessaan Ishimuralle Kellionin ohjausjärjestelmä kaatuu ja alus rysähtää Ishimuran hangaariin. Miehistön lähtiessä etsimään apua Ishimuralta, aluksen huomataan olevan autio. Yhtäkkiä kaksi irvokasta humanoidia hyppää ilmastointikanavista miehistön kimppuun tappaen kaksi turvamiestä. Kolme miehistön jäsentä, Isaac Clarke -niminen insinööri, komentaja Zack Hammond ja tietokone-spesialisti Kendra Daniels, pääsevät karkuun. Hammond huomaa, että monet aluksen järjestelmistä ovat rikki tai tuhoutuneet ja tarvitsevat korjausta. Hän ja Kendra rupeavat neuvomaan Isaacia näiden korjauksessa, jotta he pysyisivät elossa pelastusta odotessaan.


title: Dead Space

text: Kun Isaac on tekemässä tarvittavia korjauksia aluksella, hän löytää audio- ja tekstilokeja kulkessaan ympäriinsä. Yhdistellessään näitä palasia hänelle selviää, mitä tapahtui ennen Kellionin saapumista Ishimuralle: laittoman kaivostyön aikana Aegis VII:llä miehistö löysi Punaisen Merkin (eng: The Red Marker), joka on Unitologian, vaikutusvaltaisen ja voimakkaan uskonnon, jäänne. Kapteeni Mathiusta, Ishimuran kapteeni ja Unitologisti, oli pyydetty hakemaan Merkki Unitologian seurakunnalle. Pian Merkin löytymisen jälkeen, Aegiksen siirtokunnan ja Ishimuran jäsenet rupesivat oirehtimaan joukkohysteriasta ja väkivaltaisista hallusinaatioista, ryhtyen lopulta myös tappamaan toisiaan. Mathius katkaisi liikenteen ja kommunikaatioyhteydet siirtokunnan ja Ishimuran välillä tultuaan hulluksi. Aluksen johtava tiedevirkamies Terrance Kyne yritti poistaa Mathiuksen vallasta ja antaa hänelle rauhoittavan ruiskeen, mutta tappoikin vahingossa Kapteenin. Myöhemmin muukalaisvirus, geneettinen koodaus Merkkiin piilotettuna, rupesi riehumaan Aegiksen siirtokunnalla muuttaen kaikki tartutettavissaolevat ruumiit Necromorpheiksi - mutatoituneiksi ja uudelleensyntyneiksi ruumiiksi, teurastaen kaikki elävät olennot levittääkseen tartuntaa. Siirtokunnan kuljetusalus mukanaan kaksi ihmistä ja tartuttaja-Necromorph törmäsivät Ishimuraan, aiheuttaen tartunnan leviämisen aluksellekin. Tämän seurauksena alus muuttui vaaralliseksi ja epävakaaksi. Vaikka Hammond väittää ettei tiedä mikä Merkki on, Kendra ei kuitenkaan luota häneen, vaan uskoo hänen valehtelevan. Myöhemmin Isaac tapaa aluksella tyttöystävänsä Nicole Brennanin, aluksen ylilääkärin, mutta epäonnekseen he eivät pääse toistensa luo.


title: Dead Space

text: Kriittisten järjestelmien korjaamisen jälkeen, Isaac pienine tiimineen lähettää toisen S.O.S -majakan houkuttelemaan lähistöllä olevan USM "Valor"in saapumaan Ishimuralle. Valor havaitseekin leijuvan pelastuskapselin (joka oli Hammondin aiemmin lähettämä), joka sisältää Necromorphin. Valor noutaa tämän ja Necromorph kulkeutuu Valorin ilmastointikanaviin päädyttyään komentosillalle ja tappaa kaikki siellä olleet johtaen Valorin ja Ishimuran törmäykseen. Hammond lähtee tutkimaan Valoria Isaac perässään ja huomaa, että alus oli lähetetty tuhoamaan Ishimura (myöhemmin vahvistettavissa Valorilta löytyneestä tekstilokista). Hammond päättää, että heidän pitäisi paeta Ishimuralta käynnistääkseen yhden aluksen pelastusaluksista. Tätä varten he tarvitsevat virtaytimen. Isaac käy hakemassa virtaytimen, mutta samalla valtaisa tehostettu Necromorph tappaa Hammondin. Tohtori Kyne, joka tappoi kapteenin, ottaa yhteyttä Isaaciin kehottaen palauttamaan Merkki takaisin Aegis VII:lle, uskoen tämän rauhoittavan Yhdysmieli-nimisen jättiläismäisen Necromorphin, joka oli luotu sotilastestauksien aikana. Yhdysmieli hallitsee muita Necromorpheja telepaattisesti. Myöhemmin Isaac lastaa Merkin alukseen, jolla he lähtevät pois, mutta juuri kun Isaac on juuri nousemassa alukseen, Kendra ampuu Kynen. Hän paljastaa olevansa hallituksen alainen, joka on määrätty hakemaan Merkki hallitukselle. Hän paljastaa, että Punainen Merkki on kopio alkuperäisestä Mustasta Merkistä, joka oli löydetty maasta 200 vuotta ennen pelin tapahtumia. Tämän jälkeen hän jättää Isaacin kuolemaan yksin alukselle. Nicole ottaa kuitenkin yhteyttä Isaacin ja pyytää tätä tulemaan luokseen, jotta he voisivat kutsua aluksen takaisin Ishimuralle, pakottaen Kendran lähtemään pelastuskapselilla pois sukkulasta.


title: Dead Space

text: Isaac vie Merkin siirtokunnalle rauhoittaakseen Yhdysmielen ja asettaen "kuolleen tilan", joka rauhoittaa kaikki Necromorphit. Kun Isaac laittaa Merkin paikoilleen, siitä syntyy punainen paineaalto, joka tappaa loput läheiset Necromorphit ja rauhoittaa Yhdysmielen. Nicole saapuu Isaacin luokse, kiittäen tätä "tehden tästä kokonaisen". Ishimuralla leijuvan kaivoslastin painovoimapidikkeet sammuvat, pakottaen Isaacin lähtemään planeetalta. Daniels kuitenkin saapuu Isaacin luo ja näyttää tälle videon Nicolesta, tällä kertaa alusta loppuun. Isaacille selviää, että Nicole teki itsemurhan tyhjällä ruiskulla, aiheuttaen ilmaembolian. Daniels ottaa Merkin haltuunsa ja lähtee pois paikalta. Juuri kun Isaac saapuu sukkulan luo, myös Kendra yrittää päästä sukkulalle. Yhdysmieli tappaa Kendran väkivaltaisesti ja hyökkää Isaacin kimppuun. Isaac tappaa otuksen ja pakenee Aegis VII:ltä juuri ennen kuin kaikki tuhoutuu. Sukkulassa Isaacille toistetaan Nicolen video, jonka Isaac sulkee tietäessään lopun. Isaac kuulee naksahduksen ja kääntyy oikealle. Nicolen hallusinaatio karjuu suoraan Isaacin kasvoja kohti, ja peli loppuu.


title: Ulrich Ramé

text: Ulrich Ramé (s. 19. syyskuuta 1972 Nantes) on ranskalainen jalkapallovalmentaja ja entinen maalivahti.


title: Ulrich Ramé

text: Ramé aloitti pelaajauransa SCO Angersissa ja debytoi liigatasolla kaudella 1993/94, joka päättyi joukkueen osalta putoamiseen sarjaporrasta alemmas. Kaudella 1995/96 joukkue putosi Nationaliin, jossa Ramé edusti Angersia vielä yhden kauden ajan.


title: Ulrich Ramé

text: Vuonna 1997 hän siirtyi Girondins Bordeaux'hon, jossa pelasi uransa menestyksekkäimmät vuodet. Ramé nousi pian Bordeaux'n ykkösmaalivahdiksi ja piti paikkaa hallussaan aina kauteen 2009/10 saakka. Ramé voitti seuran paidassa kaksi Ranskan mestaruutta sekä kolme Coupe de la Liguetä. Kaudella 2009/10 Cédric Carrasso otti seuran ykköstorjujan roolin ja kokenut Ramé pelasi kaksi viimeistä Bordeaux-kauttaan kakkosmaalivahtina. Hän pelasi seurassa 14 vuoden aikana kaikkiaan 525 ottelua. Kesällä 2011 hän siirtyi CS Sedaniin, jossa lopetti pitkän pelaajauransa vuonna 2013.


title: Ulrich Ramé

text: Ramé pelasi ensimmäisen maaottelunsa Ranskan maajoukkueen paidassa 9. kesäkuuta 1999 Andorraa vastaan. Ottelu päättyi Ranskan 1–0 voittoon. Ramé oli myös vaihtomiehenä voittamassa jalkapallon Euroopan-mestaruuskilpailut vuonna 2000 Ranskan jalkapallomaajoukkueen kanssa, mutta ei pelannut yhdessäkään pelissä. Hän oli vaihtomiehenä myös MM-kisoissa 2002.


title: Ulrich Ramé

text:
Ramé ei ole pelannut maajoukkueessa sen jälkeen kun hän teki suuren virheen ottelussa Tšekkiä vastaan 12. helmikuuta 2003. Hän jäi maajoukkuetasolla Fabien Barthez'n, Grégory Coupet'n ja Mickaël Landreaun varjoon.Pelaajauransa jälkeen Ramé suoritti valmentajadiplomin. Vuonna 2014 hän palasi Bordeaux'n organisaatioon kehittämistehtäviin. Maaliskuussa 2016 hänestä tuli seuran päävalmentaja Willy Sagnolin saatua potkut. Ramén johdolla Bordeaux sijoittui lopulta liigan keskikastiin yhdenneksitoista. Kauden jälkeen hän sai tehdä tilaa Jocelyn Gourvennecille.
Ligue 1


title: Musta aukko (elokuva)

text: Musta aukko () on vuonna 1979 ensi-iltansa saanut science fiction -elokuva, jonka on ohjannut Gary Nelson. Se oli ehdolla visuaalisten tehosteiden ja parhaan kuvauksen Oscar-palkinnoille.


title: Musta aukko (elokuva)

text:
Avaruusalus "USS Palomino" löytää mustan aukon, jonka tapahtumahorisontin ulkopuolella ajelehtii hylätyltä vaikuttava "USS Cygnus". Palominon miehistö, johon kuuluvat kapteeni Dan Holland (Robert Forster), luutnantti Charlie Pizer (Joseph Bottoms), Harry Booth (Ernest Borgnine), Alex Durant (Anthony Perkins) ja Kate McCrae (Yvette Mimieux), jonka isä oli Cygnuksen kapteenina, lähtee tutkimaan alusta. Heitä vastassa on hullu tiedemies Hans Reinhardt (Maximilian Schell) ja tämän robottiarmeija.
Elokuvan 20 miljoonan dollarin budjetti oli aikanaan Disneyn kallein, mutta se tuotti vain 36 miljoonaa dollaria. Kriitikko Roger Ebert piti sen juonta "niin triviaalina ja kliseisenä, että se ei ansaitse kliimaksiaan" ja antoi sille kaksi tähteä


title: Aysén del General Carlos Ibáñez del Campo

text: Región de Aisén del General Carlos Ibáñez del Campo (myös Aysén) on yksi Chilen 15 alueesta. Se sijaitsee maan eteläosassa.


text: Alueen asukasluku oli 103 158 vuoden 2017 väestönlaskennassa ja sen pinta-ala on 108 494,4 km². Alueen pääkaupunki on Coyhaique.


text: Alue muodostuu kymmenestä kunnasta.


title: Naantalin vaakuna

text: Naantalin vaakuna on Naantalin kaupungin tunnus, joka on saanut aiheensa keskiaikaisesta sinetistä, joka puolestaan viittaa kunnan nimeen. Nykyisen Naantalin alueelle perustettiin 1440-luvulla birgittalaisluostari, Naantalin luostari, jonka nimi oli latinaksi "Vallis Gratiae", ”armon laakso”, ruotsiksi "nådens dal". Syntynyt kaupunki nimettiin luostarin mukaan. Latinankielisen nimen alkukirjaimet päätyivät kaupungin sinettiin, ja myöhemmin sen kautta kaupungin vaakunaan.


title: Naantalin vaakuna

text: Vaakunan on piirtänyt uudelleen Olof Eriksson, ja se vahvistettiin käyttöön 11. lokakuuta 1966. Vaakunan selitys on ”mustassa kentässä minuskelikirjaimet vg, joiden yläpuolella avonainen ritarikruunu; kaikki kultaa”.


title: Samuel Dumoulin

text: Samuel Dumoulin (s. 20. elokuuta 1980 Vénissieux, Ranska) on ranskalainen maantiepyöräilijä, joka edustaa UCI Pro -tasolla kilpailevaa Ag2r-La Mondiale -tallia.


title: Samuel Dumoulin

text: Ammattilaisuransa vuonna 2002 aloittanut Dumoulin, joka on pituudeltaan vain 159 cm, on ajajatyypiltään sprintteri. Hän voitti vuoden 2008 Ranskan ympäriajon kolmannen etapin oltuaan loppukirissä paras neljän miehen kärkiryhmästä.


title: Palladium Kirjat

text: Palladium Kirjat on J. K. Ihalaisen vuonna 1980 perustama kirjankustantamo, joka julkaisee tietokirjallisuutta, runoja, käännöskirjallisuutta ja CD-levyjä.


title: Palladium Kirjat

text: Palladium Kirjojen kirjailijoihin kuuluvat J. K. Ihalaisen itsensä lisäksi muun muassa Kari Aronpuro, Steve Pedersen, Jussi Rusko ja I. R. Oksa. Käännöskirjailijoita ovat muun muassa Gary Snyder, Jerome Rothenberg, Paul Éluard, Blaise Cendrars, Kurt Schwitters, Paul Klee, Diane di Prima ja Nanny Cedercreutz. Palladium Kirjat on julkaissut tietokirjallisuutta muun muassa paimentolaisten ja alkuperäiskansojen asumuksista, yrttiviinoista ja niiden valmistamisesta, kuituhampun viljelystä ja valmistuksesta Suomessa, vendien ja vandaalien muinaishistoriasta, Tulen synnystä, tulen mytologiasta ja tulen tekemisestä.


title: Palladium Kirjat

text: Kirjapaino Siuronkosken Paino sijaitsee Siuron kylässä Nokialla. Painolla on kaksi Heidelberg-painokonetta.


title: Fibber McGee and Molly

text: Fibber McGee and Molly on yhdysvaltalainen radiokomediasarja, jota esitettiin 1935–1959. Sarjan nimirooleissa esiintyivät Jim ja Marian Jordan, jotka olivat aviopari myös sarjan ulkopuolella. Muita sarjan vakioesiintyjiä olivat muun muassa Gale Gordon ja Harold Peary, joista jälkimmäinen sai vuonna 1941 oman sarjansa "The Great Gildersleeve", jota nykyään pidetään ensimmäisenä spin-off -sarjana.


title: Fibber McGee and Molly

text: Sarja on saanut paikan Radio Hall of Famessa. Sillä on myös tähti Hollywood Walk of Famella.


title: Christopher Gerse

text: Christopher Ryan Gerse (s. 19. lokakuuta 1991) on yhdysvaltalainen näyttelijä. Hänet tunnetaan parhaiten Will Robertsin roolista televisiosarjassa "Päivien viemää". Työstään kyseisessä sarjassa hän sai Young Artist Award -ehdokkuudet vuosina 2004 ja 2005.


title: FC Tigers

text: FC Tigers on tamperelainen vuonna 1975 perustettu jalkapallojoukkue. Seura syntyi vuonna 1990 Kakkoseen nousseen FC Tampereen ja Tohlopin Tiikereiden fuusiossa. Nykyisin FC Tigers pelaa jalkapallon Kolmosta.


title: Hauki-luokan yhteysalus

text: Hauki-luokan yhteysalukset valmistettiin korvaamaan rannikkotykistön kelirikkoveneet. Kolme ensimmäistä Hauen, Hakunin ja Havourin valmisti Linnan telakka Turussa, mitkä luovutettiin merivoimille 1978. Kolme seuraavaa Hankoniemen, Hirsalan ja Houtskärin valmisti Valmet Osakeyhtiön Kotkan telakka. Nämä valmistuivat 1979-1980.


title: Hauki-luokan yhteysalus

text: Luokan osoittauduttua onnistuneeksi tilattiin seuraavat kaksi merivoimien hinaajiksi 1985 sekä viimeiset neljä (Hila-luokka) 1992–1994.


title: Hauki-luokan yhteysalus

text: Alukset ovat kykeneviä kulkemaan 20 cm paksussa kiintojäässä ja niiden tyypillinen käyttöaika oli talvella, kun niiden käyttäminen oli taloudellisempaa kuin Valas-luokan yhteysalusten. Avovesikautena Hauki-luokan veneiden käyttö on vähäisempää. Hauki-luokkaa on käytetty myös maalinhinaukseen.


title: Hauki-luokan yhteysalus

text: Merivoimat luopui yhteysalus Hankoniemestä 2007 ja se myytiin M/s Pirkanmaan Tuki -säätiölle, joka käyttää sitä mm. Meripuolustuspiirin opetustoiminnassa. Myös Havouri myytiin siviileille lokakuussa 2013.


title: Romain Feillu

text: Romain Feillu (s. 16. huhtikuuta 1984 Châteaudun, Ranska) on ranskalainen maantiepyöräilijä, joka edustaa UCI Professional Continental -tason HP BTP - Auber93 -tallia.


title: Romain Feillu

text: Feillu aloitti ammattilaisuransa harjoittelijana Agritubel-joukkueessa vuonna 2005. Hän saavutti Gerald Ciolekin jälkeen hopeaa alle 23-vuotiaiden maantieajon MM-kilpailussa 2006. Vuonna 2007 Feillu voitti Britannian ympäriajon kokonaiskilpailun sekä Pariisi–Bourges-ajon. Vuoden 2008 Ranskan ympäriajossa hän sijoittui kolmannella etapilla kolmanneksi kuuluttuaan neljän ajajan kärkiryhmään. Tämän seurauksena hän sai kokonaiskilpailun johtajan maillot jaune -paidan haltuunsa päivän ajaksi.


title: Romain Feillu

text: Feillu voitti Grand Prix de Fourmies -kilpailun 2009 ja 2010. Hän siirtyi Vacansoleil-talliin 2010 ja Bretagne - Sèche Environnementiin 2014. Kaudesta 2016 hän on edustanut HP BTP - Auber93 -joukkuetta. Myös hänen nuorempi veljensä Brice Feillu on ammattipyöräilijä.


title: Skanssi-Uittamo

text:
Skanssi-Uittamo on Turun kaupungin suuralue. Alueen väkiluku oli 23 331 vuonna 2014.
Suuraluetta rajoittavat pohjoisessa Keskustan suuralue, lännessä Pitkäsalmi, idässä moottoritie ja etelässä Kaarinan raja.


title: Skanssi-Uittamo

text: Skanssi-Uittamoon kuuluvat seuraavat kaupunginosat:Edellisten lisäksi Skanssi-Uittamoon kuuluu myös pieni osa Korppolaismäestä ja Vähäheikkilästä.


title: Skanssi-Uittamo

text: Ispoinen, Katariina, Koivula ja Puistomäki ovat pientalovaltaisia alueita. Vasaramäessä on sekä pien- että kerrostaloja; muut kaupunginosat ovat kerrostalovaltaisia. Skanssissa on vuonna 2009 valmistunut kauppakeskus Skanssi. Alueelle on myös tulossa asuntoja.


title: Pansio-Jyrkkälä

text:
Pansio-Jyrkkälä on suuralue Turun länsiosassa. Alueeseen kuuluvat Pahaniemen, Artukaisten, Pansion ja Pernon kaupunginosat. Pahaniemen osa-alueita ovat Härkämäen ja Jyrkkälän lähiöt. Pansiossa sijaitsee sataman toiminta, ja muutenkin koko suuralueella on paljon teollisuutta. Suuralueen asukasluku oli 9 318 vuonna 2014.
Aikaisemmin tällä suunnalla Turkua oli olemassa "Naantalintien suuralue", jonka nimi tuli alueen poikki kulkevasta Naantalin pikatiestä. Vuoden 2005 alusta lähtien Ruissalo siirrettiin kuulumaan Keskustan suuralueeseen ja Pitkämäen kaupunginosaan kuulunut Muhkurin alue Länsikeskuksen suuralueeseen. Samalla suuralue sai nykyisin käytössä olevan nimen "Pansio-Jyrkkälä".


title: Maaria-Paattinen

text: Maaria-Paattinen on Turun suuralue, joka käsittää kaikki ohikulkutien pohjoispuolella sijaitsevat alueet. Sen väkiluku on 9 462 (31.12.2016). Karkeasti alue muodostuu Maarian kuntaan vuosina 1944–1967 kuuluneista alueista ja vuoteen 1973 asti itsenäisestä Paattisten kunnasta.


title: Maaria-Paattinen

text: Alueella on muun muassa Turun lentoasema, osa Kurjenrahkan kansallispuistosta, Maarian allas, Metsämäen ravirata, Topinojan kaatopaikka ja Turun vankila. Asutuskeskittymiä ovat Jäkärlän lähiö, Moision ja Yli-Maarian pientaloalueet ja Paattisten kirkonkylä.


title: Maaria-Paattinen

text:
Maaria-Paattisten suuralueen kaupunginosat:
Suuralueeseen kuuluvia kyliä ovat esimerkiksi Auvainen, Tortinmäki, Haaga, Paimala, Vaiste ja Ylijoki.


title: Stuart Taylor

text: Stuart James Taylor (s. 28. marraskuuta 1980 Romford, Lontoo) on englantilainen jalkapallomaalivahti, jonka nykyinen seura on Reading.


title: Stuart Taylor

text: Taylor aloitti uransa 16-vuotiaana Arsenalissa 1997 ja hänestä povattiin David Seamanin seuraajaa, mutta kuitenkin Taylor ei saanut peliaikaa ja joutui käymään kahdeksan Arsenal-vuoden aikana neljässä seurassa lainalla. Seurat olivat Bristol Rovers, Crystal Palace, Peterborough ja Leicester City.


title: Stuart Taylor

text: Kesällä 2005 Taylor siirtyi neljän vuoden sopimuksella Aston Villaan. Hänestä tuli joukkueen varamaalivahti Thomas Sørensenin vallattua ykkösmaalivahdin paikan. Ensimmäisellä kaudella Aston Villassa Taylor pelasikin vain kaksi ottelua.


title: Stuart Taylor

text: Kauden 2008–2009 Taylor vietti lainalla Cardiff Cityssä. Seuraavaksi kaudeksi hän siirtyi Manchester Cityyn, jossa ei kolmen kauden aikana pelannut ainuttakaan sarjaottelua.


title: MGB

text: MGB tarkoittaa ainakin seuraavia:


title: Saksan vallankumous (1918)

text: Saksan vallankumous oli Saksan keisarikunnassa ensimmäisen maailmansodan lopussa tapahtunut keisari Vilhelm II:n vastainen vallankumous, jonka seurauksena maa julistettiin 9. marraskuuta 1918 tasavallaksi.


title: Saksan vallankumous (1918)

text: Vallankumous käynnistyi keisarillisen laivaston tukikohdassa Kielissä puhjenneesta merisotilaiden kapinasta. Merivoimien johto oli yrittänyt määrätä monta vuotta satamassa olleen laivaston sodan viime hetkellä rajuun hyökkäykseen Britannian kuninkaallista laivastoa vastaan, jotta Saksa saisi paremmat rauhanehdot. Merisotilaat eivät kuitenkaan halunneet lähteä enää tapattamaan itseään, koska sodan tiedettiin jo olevan hävitty. Niinpä he kieltäytyivät noudattamasta käskyjä ja nousivat kapinaan. Kapina laajeni vallankumoukseksi, kun työläiset liittyivät siihen eri kaupungeissa.


title: Saksan vallankumous (1918)

text: Sosialisti ja spartakistien johtaja Karl Liebknecht vapautettiin vankilasta 23. lokakuuta 1918 ja hän nousi keisari Vilhelm II:a vastaan nousseiden katkeroituneiden kansanjoukkojen johtajaksi. Vilhelm II oli ensimmäisen maailmansodan lopussa menettänyt suurimman osan vallastaan, jääden voimattomaksi perustuslailliseksi hallitsijaksi, mutta katkeroituneet kansanjoukot vaativat häntä luopumaan vallasta. Keisari lähti pääkaupunki Berliinistä 29. lokakuuta 1918 ja matkusti päämajaan Spahan, mitä kansanjoukot pitivät pakenemisena. Keisaria vaadittiin luopumaan vallastaan lehdissä, kaduilla ja valtiopäivillä. Jopa Valtakunnankansleri, prinssi Maximilian von Baden vaati keisaria luopumaan vallastaan.


title: Saksan vallankumous (1918)

text: Hallituksen istunnon jälkeen Preussin sisäasiainministeri Drews matkusti Spahan taivuttamaan keisaria, joka ei suostunut luopumaan vallastaan ja sai tukea kenraaleiltaan. Vilhelm II totesi: ”"Minun kaikki poikani ovat luvanneet, etteivät ikinä ryhdy hallitukseen – –. Preussin kuninkaana ja Fredrik Suuren seuraajana minun velvollisuuteni on pysyä paikallani."” Melko pian tämän jälkeen Turkki ja Itävalta-Unkari tekivät erillisrauhan ja Saksan eteläraja jäi sen takia avoimeksi. Sitten puhkesi vallankumous.


title: Saksan vallankumous (1918)

text: Kenraali Wilhelm Groener matkusti 5. marraskuuta 1918 Berliiniin tukeakseen keisaria, palatessaan Spahan hän oli vähällä joutua vallankumouksellisten käsiin. Schillingin selällä tapahtuneen laivaston kapinan jälkeen merivoimien johto oli hajauttanut laivaston sotilaat sotasatamiin kukistaakseen kapinalliset miehistöt, mutta laivaston matruusien välityksellä vallankumouksen kipinä levisi edelleen. Matruusit pitivät kokouksia Kielissä ja julistivat vallankumousta kasarmeissa, jotka joutuvat vallankumouksellisten käsiin. Kielissä hallitukselle uskolliset matruusit hajottivat kansanjoukot, jolloin viranomaiset luulivat pahimman olevan ohitse, peruen pyydettyjen apujoukkojen tulemisen, mutta seuraavana yönä ja sitä seuranneena päivänä levottomuudet jatkuivat. Kapinat levisivät kasarmista toiseen, hallitukselle uskolliset sotilasosastot kieltäytyivät ampumasta kapinallisia. Valtakunnan suurin sotasatama kaupunki Kiel joutui kapinallisten käsiin ja 5. marraskuuta 1918 punaiset liput nostetaan satamassa olevien sotalaivojen salkoihin.


title: Saksan vallankumous (1918)

text: Kapina levisi nopealla vauhdilla Pohjois- ja Länsi-Saksan kaupungeissa. Laivastosatamista lähtivät aseistetut matruusit kuorma-autoilla kaupungista toiseen, miehittäen poliisiasemat, lennätinkonttorit, armeijan rakennukset. Matruusit perustivat työläis- ja sotilasneuvostoja hallitsemaan valtaamiansa alueita. Kahdessa vuorokaudessa vallankumous on edennyt Kölniin.


title: Saksan vallankumous (1918)

text: Kenraali Groener lähti Spasta Berliiniin neuvottelemaan työväenjohtajien kanssa, jotka pyysivät häntä vaikuttamaan keisariin, jotta tämä eroaisi. Paikalla ollut Friedrich Ebert toivoi että keisari ja kanslerina toiminut prinssi Max luopuisivat valtaistuimestaan ja joku prinsseistä tulisi hallitsijaksi. Philipp Scheidemann, joka saapui neuvotteluhuoneeseen kalpeana ja hermostuneena, ehdotti pikaista toimintaa, peläten ettei seuraavana päivänä välttämättä enää ole mahdollisuutta tehdä mitään. Työväen edustajat eivät päässeet kenraali Groenerin kanssa yhteisymmärrykseen. Sosialistit antoivat hallitukselle uhkavaatimuksen 7. marraskuuta 1918, luvaten erota hallituksesta, elleivät keisari ja kruununprinssi luopuisi valtaistuimestaan perjantaihin puoleen päivään mennessä.


title: Saksan vallankumous (1918)

text: Prinssi Max pyysi lykkäystä, mutta sosialistit eivät suostuneet, peläten menettävänsä otteensa kansanjoukkoihin. Tämän jälkeen valtakunnankansleri prinssi Max kirjoitti eroanomuksensa, joka lähetettiin sähkeenä keisarille Spahan. Keisari kehotti valtakunnankansleria pysymään virassaan. Prinssi Max pyysi keisaria luopumaan vallastaan useita kertoja, mutta keisari ei suostunut. Keisari aikoi armeijaa käyttäen palauttaa järjestyksen maahan.


title: Saksan vallankumous (1918)

text: Keisari Vilhelm II oli hyvin hämmästynyt kuultuaan Kielin kapinasta, eikä voinut käsittää, miksi juuri meriväki on pettänyt hänet, vaikka hän on henkilökohtaisesti ottanut useimmilta sen valmistumiseriltä uskollisuudenvalan. Kun eräs ehdottoman luotettava divisioona kieltäytyi 8. marraskuuta 1918 tottelemasta upseereitaan ja lähti omin päin kotiin, keisari ja hänen lähipiirinsä menettivät luottamuksensa armeijan kykyyn palauttaa järjestys maahan. Saman päivän yönä kenraalit pitivät neuvottelua ja pitivät keisarin eroa ainoana ratkaisuna.


title: Saksan vallankumous (1918)

text: Seuraavana päivänä kenraali Groener esitti omansa ja Paul von Hindenburgin käsityksen tilanteesta ja ilmoitti keisarille, ettei armeija enää ole keisarin takana. Keisari raivostui tästä ja kysyi ”"Eivätkö joukko-osastot ole vannoneet minulle lippuvalaansa?"” mihin kenraali Groener sanoi: ”"Tällaisessa tapauksessa se ei merkitse mitään."” Hindenburg vahvisti, ettei nyt voitu taata armeijan luotettavuutta. Tämä vaikutti keisariin voimakkaasti.


title: Saksan vallankumous (1918)

text: Prinssi Max soitti keisarille perjantaina 9. marraskuuta 1918 20 minuutin puhelun, jonka aikana hän sanoi: ”"Kruunusta luopuminen on käynyt välttämättömäksi, jos mieli välttää sisällissotaa ja siis toteuttaa rauhankeisarin tehtävä. Jos tämä onnistuu, niin historia siunaa Teidän Majesteettinne nimeä. Ellei siitä tule mitään, niin vaatimus esitetään ja hyväksytään valtiopäivillä. Miehistö ei ole enää luotettavaa, Köln on työmies- ja sotilasneuvoston käsissä, Teidän Majesteettinne tyttären Braunschweigissä olevassa linnassa liehuu punainen lippu, München on tasavalta ja Schwerinissä esiintyy sotilasneuvosto. Näen kaksi mahdollisuutta: luopuminen, kruununprinssi sanoutuu irti vaatimuksistaan valtaistuimeen ja pojanpoika nimitetään valtiohoitajaksi tai luopuminen, sijaishallituksen nimittäminen ja kansalliskokous; sitä vaatii valtiopäivien valiokunta, ja minustakin se näyttää parhaimmalta, koska se antaa monarkialle kaikki mahdollisuudet. Mutta mitä tapahtuu, sen täytyy tapahtua nopeasti; ensimmäisen verenvuodatuksen jälkeen se menettäisi vaikutuksensa. Sosialistien avulla voisi tilanteen tällä tavoin vielä pelastaa, muuten tulee tasavalta. Uhrauksen täytyy olla vapaaehtoinen säilyttääkseen Teidän Majesteettinne nimen historiassa."”


title: Saksan vallankumous (1918)

text: Yön aikana neljä valtiopäivien jäsentä lähettää sähkeitä sotilasjohdolle, sanoen ellei tietoa kruunusta luopumisesta ole varhain aamulla saapunut Berliiniin, niin johtajat eivät enää pidätä työväkeä tehtaissa. Aleksanterin rykmentti ja Jüterborgin tykistöosasto menivät työläisten puolelle 9. marraskuuta 1918, samoin vielä Naumburgin jääkäritkin, jotka olivat tuotu nimenomaan Berliinin suojaksi.


title: Saksan vallankumous (1918)

text: Berliinissä lauantaina 10. lokakuuta 1918 riippumattomat sosialistit olivat julistaneet yleislakon. Kello yhdeksän aikoihin poliitikot saivat kuulla armeijan ylimmän johdon päätöksestä ilmoittaa keisarille, ettei armeija ole enää hänen käskettävissään. Kello 10 työläisjoukot alkoivat liikkua kohti Berliinin keskustaa. Samaan aikaan lähestyi Weddingistä, Pankowista, Neuköllnistä ja Spandausta mielenosoittajia, jotka eivät enää aikoneet odottaa keisarin eroamista. Silloin valtakunnankansleri prinssi Max toimi oman harkintansa mukaan ja julisti kello 11.15 saaneensa Spasta yhdentoista aikaan tiedon, että keisari oli päättänyt luopua vallastaan. Tämä pelasti tilanteen pääkaupungissa.


title: Saksan vallankumous (1918)

text: Spassa keisari oli päätynyt luopua Saksan keisarin arvosta vasta kello 1.15, mutta ei kuitenkaan Preussin kuninkaan arvosta. Päätös ilmoitettiin Berliiniin puhelimitse ja vastaus hämmästytti päämajaa, joka nyt sai kuulla ensi kerran, että Berliinissä oli ilmoitettu keisarin luopuneen jo 11.15 kaikesta vallastaan. Hindenburg neuvoi keisaria luopumaan kruunustaan ja matkustamaan Hollantiin. Yöllä järjestettiin vaaditut muodollisuudet Hollannin viranomaisten kanssa ja kello 4.30 Vilhelm II lähti junassa maanpakoon. Tähän päättyi Saksan keisarikunta.


title: Saksan vallankumous (1918)

text: Samana päivänä Scheidemann julisti Saksan valtiopäivätalon parvekkeelta Saksan tasavallaksi. Vasemmistososialistien johtaja Liebknecht kiirehti niin ikään samana päivänä antamaan Berliinin kaupunkilinnan parvekkeelta oman julistuksensa sosialistisen tasavallan perustamisesta. Kansleri Max von Baden luopui myös virastaan, ja Friedrich Ebert kokosi 10. marraskuuta uuden hallituksen, kansanvaltuutettujen neuvoston ("Rat der Volksbeauftragten"), jossa oli kolme edustajaa sosiaalidemokraattisesta puolueesta SPD:stä ja kolme edustajaa vasemmistososiaalidemokraattien USPD:stä. Hallituksen johtajuus oli jaettu Ebertin ja USPD:n johtajan Hugo Haasen kesken. Saksa solmi 11. marraskuuta aselevon ympärysvaltojen kanssa Compiègnen metsässä.


title: Koulumies

text: Koulumies on suomalainen sukunimi, jonka muutamat Schulman-suvun jäsenet ovat ottaneet. Tunnettuja Koulumiehiä ovat:


title: Tähkävaahtera

text: Tähkävaahtera ("Acer spicatum") on vaahteroiden ("Acer") sukuun kuuluva laji, joka kasvaa luonnonvaraisena Pohjois-Amerikan koillisosissa. Levinneisyysalue ulottuu pohjoisessa Saskatchewaniin ja Newfoundlandiin ja etelässä Pennsylvaniaan sekä Appalakkien vuoristossa Georgian pohjoisosiin.


title: Tähkävaahtera

text: Tähkävaahtera on kesävihanta pieni puu tai pensas, joka kasvaa 3–8 metrin korkuiseksi.


title: Differentiaalinen kryptoanalyysi

text: Differentiaalinen kryptoanalyysi on moderni menetelmä lähinnä lohkosalaajien analysoimiseen ja murtamiseen. Menetelmä on hyvin tehokas ja sen avulla on murrettu suuri määrä algoritmeja. Se on yksi käytetyimmistä moderneista kryptoanalyyttisistä tekniikoista.


title: Differentiaalinen kryptoanalyysi

text: Etsitään erotuksia d kryptografisen algoritmin kierrosfunktiolle f siten että kohtuullisella todennäköisyydellä f(x+d, k)-f(x, k) antaa tulokseksi saman luvun d. Etsitään monia tällaisia pareja. Pyritään rakentamaan erotuksista ketju D siten että D=d, D=d=d, D=d=d jne. niin että kohtuullisella todennäköisyydellä voidaan tietää kahden salattavan lohkon erotus mahdollisimman monen salauskierroksen läpi.


title: Differentiaalinen kryptoanalyysi

text: Pyydetään salaukset (c, c) lohkoille (b, b) siten että b=b+D. Oletetaan että differentiaali D pätee tälle lohkoparille vähintään r-1 kierrosta jossa r on kierrosten kokonaislukumäärä. Dekryptataan (c, c) jokaisella mahdollisella kierrosavaimella k. Jos f(c, k)-f(c, k)=D, k on potentiaalisesti oikea avain kyseiselle kierrokselle. Pyydetään salauksia lohkopareille ja toistetaan tätä operaatiota kunnes yksi avain on valittu potentiaaliseksi avaimeksi huomattavasti useammin kuin mikään muu avain. Tämä on nyt oletettavasti avain kierrokselle r. Nyt voidaan jatkaa hyökkäystä siten että lohkopareille pyydettyjä salauksia dekryptataan aluksi yksi kierros tunnetulla avaimella. Nyt oletetaan että D pätee osittain dekryptatuille lohkopareille vähintään r-2 kierrosta ja voidaan etsiä samalla prosessilla avain kierrokselle r-1. Jatketaan kunnes kaikki kierrosavaimet on selvitetty tai niitä on tarpeeksi jäljellä olevien päättelemiseen.


title: Differentiaalinen kryptoanalyysi

text: Tekniikasta on monia erilaisia variaatioita ja siihen on kehitetty erilaisia parannuksia. Normaalisti hyökkääjä pyrkii käyttämään algoritmin kierrosfunktion perusteella kehitettyä menetelmää joka pystyy havaitsemaan lohkoparit (c, c) joille D ei taatusti ole pätenyt edelliskierrokselle asti. Tämä nopeuttaa hyökkäystä huomattavasti, sillä D yleensä pätee r-1 kierrosta vain harvoille lohkopareille. Kierrosavaimen koosta riippuen voi olla myös hyvin hyödyllistä kehittää nopea tekniikka potentiaalisten kierrosavainten löytämiseksi kaikkien avainten läpikäymisen sijaan. Tämä on verrattavissa saman salausalgoritmin murtamiseen kun r=1.


title: Valkopyökit

text: Valkopyökit ("Carpinus") on suku koivukasvien ("Betulaceae") heimossa. Lajit ovat kesävihantia puita. Sukuun kuuluu 35–40 lajia, jotka kasvavat luonnonvaraisina pohjoisella pallonpuoliskolla. Suurin lajimäärä esiintyy Itä-Aasiassa. Euroopassa kasvaa kaksi ja Pohjois-Amerikassa yksi laji.


title: Valkopyökit

text: Valkopyökit kasvavat hitaan alun jälkeen nopeasti jopa 25 m korkeiksi puiksi. Sileä- tai hammaslaitaiset lehdet ovat halkaisijaltaan noin 7 cm. Lehdet kellastuvat ja kuihtuvat syksyllä, mutta roikkuvat puussa vielä talvellakin. Rungon hopeanpurppurainen sävy auttaa erottamaan valkopyökit pyökkien suvusta.


title: Valkopyökit

text: Joitakin lajeja kasvatetaan myös bonsaina.


title: Mary Johnson

text: Mary Johnson (alk. "Astrid Maria" o.s. "Carlsson"; 11. toukokuuta 1896 Eskilstuna Ruotsi – 7. toukokuuta 1975) oli ruotsalainen näyttelijä.


title: Mary Johnson

text: Johnsonin ensiesiintyminen tapahtui 1910-luvulla teatterijohtaja Karin Swanströmin teatteriseurueessa. Miehensä Karl Gerhardin (alk. Johnson) kanssa hän liittyi 1914 Hjalmar Selanderin Nya Teaterniin, joka toimi Göteborgissa. Hänen ensimmäinen elokuvansa oli "Kärleken segrar" (1916).


title: Mary Johnson

text: Johnson oli naimisissa Karl Gerhardin kanssa 1913–1920, myöhemmin norjalaisen näyttelijän Einar Rødin kanssa ja vihdoin vuodesta 1932 saksalaisen näyttelijän Rudolf Klein-Roggen kanssa.


title: Sinfonia nro 1 (Mahler)

text: Gustav Mahlerin sinfonia nro 1 D-duuri on sävelletty noin vuosina 1884–1888, tarkistettu 1893–1896. Säveltäjä kutsui sinfoniaa alun perin "sinfoniseksi teokseksi" ja käytti siitä lempinimeä "Titan", mutta luopui tästäkin nimityksestä myöhemmin. Useat teoksen melodioista on poimittu Mahlerin omasta neljän laulun sarjasta, "Lieder eines fahrenden Gesellen". Teoksen orkestraatio on jo pitkälle kehittynyttä, vaikka kyseessä on säveltäjän ensimmäinen sinfonia. Teosta on tässä mielessä verrattu Richard Straussin "Also sprach Zarathustraan", joka sävellettiin samoihin aikoihin ja joka tunnetaan myös mieleenpainuvasta orkestraatiostaan.


title: Sinfonia nro 1 (Mahler)

text: Sinfonian ensimmäinen osa on noin 15 minuutin pituinen ja melodialtaan kepeä. Tässä osassa on paljon hiljaisia hetkiä, joissa luodaan orkestraation keinoin tunnelmaa eri soittimia monipuolisesti hyödyntäen. Toinen osa on noin seitsenminuuttinen ländler, joka on niin ikään tunnelmaltaan kepeähkö. Kolmannen osan ensimmäinen melodia on "Jaakko-kulta"-kansanlaulu molliin siirrettynä. Tässä osassa tulee mukaan myös kansanmusiikille ominaisia melodioita ja lyömäsoittimia. Loppuosa on yli seitsemäntoista minuuttia pitkä, ja siinä kuullaan paljon "myrskyisiä" kohtia, joita Mahler sijoitti paljon myöhempiinkin sinfonioihinsa. Sinfonian lopussa palataan takaisin ensimmäisen osan melodioihin. Teokseen kuului aluksi myös viides osa "Blumine" lopullisen version ensimmäisen ja toisen osan välissä, mutta Mahler jätti sen myöhemmin teoksesta pois, eivätkä useimmat kapellimestaritkaan nykyään esitä tätä osaa.


title: Sinfonia nro 1 (Mahler)

text: Mahlerin ensimmäinen sinfonia on kuulijalle varsin helppotajuinen, ja sen orkestraatio on mielenkiintoinen. Teosta esitetäänkin maailman konserttisaleissa varsin usein, vaikka se ilmestyessään sai varsin vaisun vastaanoton.


title: Madagaskarinmerikotka

text: Madagaskarinmerikotka ("Haliaeetus vociferoides") on äärimmäisen uhanalainen Madagaskarin länsirannikolla elävä suurikokoinen merikotka.


title: Madagaskarinmerikotka

text: Kooltaan madagaskarinmerikotka on noin 70–80 cm. Lajin selkä ja alaosat ovat väriltään tumman punaruskeat. Linnun kaula on valkaeahko. Niskassa ja päälaella on nuorella linnulla ruskeita viiruja. Pyrstö on valkoinen. Madagaskarinmerikotkan voi sekoittaa ainoastaan madagaskarinhiirihaukkaan ("Buteo brachypterus") tai madagaskarinrosvohaukkaan, jotka molemmat ovat madagaskarinmerikotkaa pienempiä ja joilla myös on höyhenpuvussaan enemmän valkoista .


title: Madagaskarinmerikotka

text: Madagaskarinmerikotkan elinympäristöä ovat metsäiset alueet veden läheisyydessä. Ravintonaan lintu käyttää kalaa. Pesän laji tekee suureen puuhun tai kallion koloon. Madagaskarinmerikotkakannan kooksi arvioidaan noin 220 yksilöä . Lajia uhkaa metsien väheneminen, maaperän eroosio sekä kosteikkoalueiden ottaminen riisinviljelykseen. Lisäksi kantaan ovat vaikuttaneet vähentävästi pesien ryöstely, aikuisten lintujen ammunta, lintujen sotkeutuminen kalaverkkoihin sekä vesien saastuminen.


title: Sinfonia nro 2 (Mahler)

text: Gustav Mahlerin sinfonia nro 2 c-molli, lisänimeltään "Ylösnousemussinfonia", on sävelletty vuosina 1884–1894, tarkistettu 1903.


title: Sinfonia nro 2 (Mahler)

text: Sopraanolle, altolle, sekakuorolle, orkesterille ja uruille sävelletty toinen sinfonia jatkaa siitä, mihin ensimmäinen päättyy. Teoksen viidestä osasta altto-laulajaa käytetään ensin neljännessä osassa ja finaalin lopussa käytetään sen lisäksi myös sopraanoa ja kuoroa. Heti toisessa sinfoniassaan Mahler lähti viemään sinfoniaa äärimmäisiin mittoihin. Teoksen kokonaiskesto on runsaat 80 minuuttia, ja sen alkuosa kestää noin kaksikymmentä minuuttia. Tässä alkuosassa hallitsevana elementtinä on marssimainen mollissa kulkeva teema. Mahlerin tapaan mennään ajoittain rauhallisiin, kauniisiin jaksoihin ja ajoittain suuriin purkauksenomaisiin voimakkaisiin vaiheisiin. Alkuosaa on luonnehdittu rakenteeltaan "laajennetuksi sonaattimuodoksi". Sinfonian kaksi seuraavaa osaa ovat molemmat kestoltaan noin 10-minuuttisia ja luonteeltaan kepeän tanssimaisia.


title: Sinfonia nro 2 (Mahler)

text: Toinen osa on valssimainen "ländler", kolmas osa taas on Mahlerille tyypillinen, humoristisia sävyjä sisältävä scherzo. Neljäs osa on lyhyt, orkesterin ja alttolaulajan osa, jonka Mahler sävelsi alun perin "Des Knaben Wunderhorn" -kokoelmaansa, mutta poisti sen sieltä käyttääkseen laulua tässä teoksessa. Viimeinen osa on runsaan puolen tunnin mittainen. Sen ensimmäiset kymmenen minuuttia on katkelmallista ja tunnelmoivaa musiikkia. Melodiat eivät lähde käyntiin ennen kuin noin kymmenen minuutin kohdalla seuraavan marssimaisen teeman myötä, joka on välillä jäntevä ja hilpeä, mutta muuttuu myöhemmin raskassävyisemmäksi. Ennen kuoron mukaan tuloa seuraa vielä runsaan viiden minuutin mittainen tunnelmoiva jakso, jossa kuullaan esimerkiksi konserttilavan ulkopuolelle siirrettyjen torvien ja huilujen rytmiltään hyvin vapaamuotoinen osa. Lopulta tulevat mukaan kuoro ja solistit. Finaalin päätös alkaa kuoron "mystisellä" ("mysterioso") osuudella mutta yltyy mahtipontiseksi.


title: Sinfonia nro 3 (Mahler)

text: Gustav Mahlerin sinfonia nro 3 d-molli on sävelletty vuosina 1893–1896, tarkistettu 1906. Teos on sävelletty altolle, naiskuorolle, poikakuorolle ja orkesterille.


title: Sinfonia nro 3 (Mahler)

text: Mahlerin kolmas sinfonia on säveltäjän pisin. Kapellimestarista riippuen sen kesto on noin 90-100 minuuttia. Ensimmäinen osa ("Kräftig. Entschieden") on valtava, yli puolituntinen kokonaisuus, jossa toistuvat moneen kertaan samat rytmiset aiheet sekä teemat. Lyömäsoittimet ovat tärkeässä asemassa ensimmäisessä osassa. Toinen osa, "Tempo di menuetto", alkaa oboen soittamalla kepeällä teemalla, josta kehitytään tahtilajivaihdosten myötä aivan erilaiseen tunnelmaan. Kolmas osa, "Scherzo", alkaa hiljaisilla puupuhaltimien melodian tyngillä. Tämäkin osa on lähes kaksikymmenminuuttinen ja siinä on pitkä, postitorvelle tarkoitettu soolo. Neljännessä osassa on mukana alttosolisti. Sanat ovat Nietzschen Zarathustran keskiyönlaulusta; "O Mensch! Gib acht!"


title: Sinfonia nro 3 (Mahler)

text: Viides osa on sinfonian lyhyin, mutta juuri siinä ovat mukana naiskuoro ja poikakuoro, sekä yhä myös alttosolisti. Kuorot laulavat Des Knaben Wunderhorn -runokokoelman tekstiä. Tämä osa on ehkäpä kaikista valoisin kaikista sinfonian osista. Finaali, joka sekin reilusti yli kaksikymmenminuuttinen, on rauhallinen tempoltaan ja myös monin paikoin sävyltään. Mahler ei kiirehdi minkään kanssa, kunnes lopulta sinfonia päättyy mahtaviin D-duurisointuihin koko orkesterin soittamina ja kaksien patarumpujen rytmittäminä.


title: Sinfonia nro 9 (Mahler)

text: Gustav Mahlerin sinfonia nro 9 D-duuri on sävelletty vuosina 1908–1909. Yhdeksäs sinfonia jäi Mahlerin viimeiseksi valmiiksi sinfoniaksi. Lähestyvästä kuolemastaan tietoinen säveltäjä teki siitä jäähyväisensä musiikille (Leonard Bernsteinin mukaan teos oli Mahlerin "testamentti ja viimeinen tahto"). Kuoleman läsnäolo on jatkuvasti havaittavissa – hetkittäiset toivonpilkahdukset vaihtuvat pian jälleen epätoivoon.


title: Sinfonia nro 9 (Mahler)

text: Noin 80–85-minuuttinen teos koostuu neljästä osasta: "Andante" on taistelua toivon ja tuskan välillä; toinen osa on tanssinomainen mutta raskas "Ländler"; kolmannen osan groteskissa "Scherzossa" (jota kutsutaan myös nimellä "Rondo Burlesque") on mukana häivähdyksenomainen kaunis teema, joka ennakoi "kymmenettä sinfoniaa"; finaali on riipaiseva "Adagio", jossa jouset saavat aikaan sanoin kuvaamattoman kiihkeän tunnelman, kunnes ne lopussa hiipuvat hiljalleen pois ilman Mahlerille tyypillistä huikeaa loppuhuipennusta.


title: Rendille

text: Rendille on afrikkalainen etninen ryhmä, joka asuu Kaisut-aavikolla Keniassa ja on sukua somalialaisille paimentolaisille. National Geographicin mukaan se kuuluu katoaviin kulttuureihin.


title: Rendille

text: Rendillet ovat paimentolaisia, jotka matkaavat kameleineen 16 000 neliökilometrin alueella Pohjois-Keniassa. Naiset, lapset ja vanhukset asuvat puolipysyvissä kylissä, naisten rakentamissa majoissa, joita siirretään muutaman kerran vuodessa. Rendillet uskovat, että he eivät asu autiomaassa sattumalta, vaan se on heidän "luvattu maansa".


title: Rendille

text: Rendillejen ravintoon kuuluu liha sekä veren ja maidon sekoitus, "Banjo". Perinteisesti miehet pukeutuvat kietomalla kankaan vartalonsa peitoksi, kun taas naiset pukeutuvat vuohien ja lampaiden nahoista tehtyyn lannevaatteeseen joka jättää ylävartalon paljaaksi.


title: Rendille

text: Rendille-kulttuuriin kuuluu eri sukupuolta olevien erottaminen tärkeissä perinteisissä menoissa. Naiset eivät saa puhua tai ystävystyä miesten kanssa ja heidät on suljettu uskonnollisten riittien ulkopuolelle avioliittoa lukuun ottamatta. Rendille kuuluu afro-aasialaisiin kieliin. Sen puhujat ovat katoamassa sillä uusi sukupolvi puhuu mieluummin Samburua.


title: Musta aukko (teatteri)

text: Musta Aukko on Matinkylässä Espoossa toimiva harrastajateatteri. Teatteri on perustettu vuonna 1979 ja toiminta tapahtuu pääosin Matinkylän monitoimitalon teatterisalissa.


title: Musta aukko (teatteri)

text: Näytelmien ohjauksesta ovat (1990 lähtien) vastanneet lähinnä Asta Vuori, (2008, 2005, 2004, 2003, 2001, 1994) sekä Taina Lehtisalo (2004, 1999, 1998, 1997, 1992, 1991). Yksittäisiä ohjauksia ovat tehneet: Timo Turtiainen, Jouni Nurminen, Timo Hannelin, Harri Liuksiala, Jan Matvejeff, Asta Vuori ja Hillevi Westman


title: Musta aukko (teatteri)

text: Vuoden 2008 tuotantona oli "Takapirut" jonka teksti on Alistair Beatonin käsialaa, ohjaajana Asta Vuori.


title: Musta aukko (teatteri)

text: Teatteri Musta Aukko on Suomen Harrastajateatteriliiton ja Työväen Näyttämöiden Liiton jäsen.


title: Jordan Hinson

text: Jordan Danielle Hinson (s. 4. kesäkuuta 1991) on yhdysvaltalainen näyttelijä. Hän on esiintynyt muutamissa elokuvissa, kuten televisioelokuvassa "Go Figure" (2005) taitoluistelija Katelin Kingsfordin roolissa. Vuodesta 2006 hän on esittänyt "Eureka"-sarjassa Zoe Carteria.


title: Salli Richardson

text: Salli Elise Richardson-Whitfield (s. 23. marraskuuta 1967) on yhdysvaltalainen näyttelijä. Hän on esiintynyt useissa elokuvissa, mutta myös television puolella muun muassa "Eureka"-sarjassa.


title: Salli Richardson

text: Chicagossa syntynyt Richardson meni vuonna 2002 naimisiin näyttelijäkollegansa Dondre Whitfieldin kanssa.


title: Veikko Sippola

text: Kalervo Kuudes Veikko Sippola (18. huhtikuuta 1887 Vaasa – 9. maaliskuuta 1955 Helsinki) oli suomalainen rakennusmestari, joka syyllistyi Suomen sisällissodan aikana jopa 70 ihmisen surmaamiseen. Sippolan surmateot tapahtuivat laajalla alueella: suurin osa Jämsän seudulla, lisäksi Pohjanmaalla, Lempäälässä ja viimeksi sodan jo päätyttyä Lammin–Kärkölän seudulla. Viimeksi mainituista sodan jälkeen tehdyistä surmista Sippola joutui oikeuden eteen, mutta lopulta hänet vapautettiin syytteistä.


title: Veikko Sippola

text: Veikko Sippolan isä oli maanviljelijä, metallinkaivertaja ja tunnettu nuorisoseuramies Matti Sippola (1848–1908), joka perusti Suomen ensimmäisen nuorisoseuran, "Kauhavan Nuorisoyhtiön", Kauhavalle juhannuksena 1881, ja hänen äitinsä oli Maria Josefina Silverberg (1856–1917). Perheessä oli 12 lasta. Sippolan veljistä Ahto Sippola (1885–1941) oli rakennusmestari, jääkärivärväri ja aktivistien sisärenkaan jäsen, joka toimi myöhemmin Lapuan liikkeessä.


title: Veikko Sippola

text: Veikko Sippola muutti veljiensä perässä Pohjanmaalta Helsinkiin ja toimi sitten vaatimattomalla menestyksellä rakennusmestarina. Hänen johtamillaan työmailla kerrotaan olleen usein työrettelöitä, ja on arveltu että Sippolan vihamielinen suhtautuminen työväenliikkeseen sai alkunsa näistä yhteenotoista.


title: Veikko Sippola

text: Vuonna 1914 Sippola hankki maatilan Kärkölän kunnan Lappilan kylästä ja ryhtyi maanviljelijäksi. Seuraavana vuonna hän meni naimisiin Elina Emilia Pelinin kanssa. Tämän isä, kauppaneuvos Johan Pelin, omisti Helsingin maalaiskunnassa sijainneen Hämeenkylän kartanon. Heille syntyi 1916 yksi poika, mutta liitto päättyi eroon 1919.


title: Veikko Sippola

text: Ennen sisällissodan alkua Sippola oleskeli Helsingin lähellä perheensä ja appivanhempiensa luona. Sodan alettua Sippola onnistui pääsemään valkoisten puolelle ja hän siirtyi Jämsän seudulle. Sippola toimi virallisesti Pohjois-Hämeen rykmentin 1. pataljoonan tiedusteluosaston päällikkönä. Rykmentti oli olemassa lähinnä paperilla ja 1. pataljoona tunnetiin Hans Kalmin johtamina "Kuhmoisten piruina". Sippola toimi sotapoliisina Jämsän seudulla johtaen punaisten ja sellaisiksi epäiltyjen pidätyksiä ja kuulusteluja. Hän osallistui myös vangittujen teloituksiin. Sotapoliisit tekivät pidätyksiä Jämsässä ja lähiseuduilla ja kuljettivat pidätetyt Jämsässä sijainneeseen tilanomistaja Jalmari Saaren eli Saaren Jallun omistamaan Saaren taloon. Täällä pidätettyjä kuulusteltiin ja myös kidutettiin. Teloitukset tapahtuivat Jämsän kirkon kivisen kellotapulin alakerrassa jonne teloitettavat kuljetettiin yöllä. Poliisien toimintaa johtivat Jalmari Saari ja Jämsän suojeluskunnan esikunta. Sotapoliiseina olivat Sippolan lisäksi muun muassa jämsäläinen suutari Johannes From eli Rummin Jussi. Lisäksi mukana olivat Pohjanmaalta kotoisin ollut talollisen poika Tyko Iso-Lukkari sekä Lammilta kotoisin olleet Sutinen, Olkkonen ja eläinlääkäri Lauri Kauhanen.


title: Veikko Sippola

text: Sippola nimitettiin maaliskuun alussa Korpilahden suojeluskunnan päälliköksi ja hän lähti rintamalle osallistuen taisteluihin Kuhmoisissa, Länkipohjassa, Orivedellä, Lempäälässä, Vesilahdella ja Tampereella.


title: Veikko Sippola

text: Sodan päätyttyä Sippola palasi Kärkölään, jossa hän otti osaa sodan jälkipuhdistuksiin. Näiden tekojen takia hän joutui myöhemmin myös oikeuden eteen. Sippola ja toinen kärköläläinen maanviljelijä Nestor Juhola ampuivat 22. toukokuuta 1918 Lammilla Kekomäen veljekset ja Otto Ojasen. Muutamia päiviä myöhemmin 26. toukokuuta Sippola vangitsi Kärkölässä Kalle Nummela -nimisen miehen, joka oli ollut pakolla värvättynä punaisten joukoissa. Nummelaa pahoinpideltiin kaksi päivää ja hänet ammuttiin 29. toukokuuta, kun Sippola kumppaneineen ei ollut löytänyt Nummelan kuulusteluissa kertomia punaisten asekätköjä.


title: Veikko Sippola

text: Sippolasta tuli Kärkölän suojeluskunnan päällikkö 14. kesäkuuta 1918 ja heinäkuun alussa hän käynnisti puhdistusoperaation, jonka tarkoituksena oli saada kiinni Kärkölän metsissä vielä piileskelevät punaiset. Operaation ensimmäisenä päivänä tavattiin Maatian talossa Helsingistä kotoisin ollut Senaatinlinnan talonmies Mikko Vuoristo, joka oli lähtenyt maaseudulle ostamaan elintarvikkeita. Sippola ja kolme muuta suojeluskuntalaista pahoinpiteli Vuoristoa ja he ottivat myös Vuoriston elintarvikkeiden ostoon varaamat 3 000 markan rahasumman. Vuoristo vietiin parin kilometrin päähän metsään, jonne hänet ammuttiin. Pari päivää myöhemmin 3. heinäkuuta ammuttiin vielä August Lund -niminen mies. Nämä toimet herättivät suuttumusta kärköläläisten joukossa ja 21. heinäkuuta Sippola erotettiin suojeluskunnasta. Hänet pidätettiin 29. heinäkuuta ja toimitettiin Hämeen lääninvankilaan.


title: Veikko Sippola

text: Alioikeus vapautti Sippolan ja Juholan syytteistä Kekomäen veljesten ja Otto Ojasen omaisten haastettua heidät oikeuteen. Vapautuksen perusteena oli valtionhoitaja P. E. Svinhufvudin 7. joulukuuta 1918 antaman armahdusasetuksen kohta, jossa todettiin, että jos kapinan kukistajat ja järjestyksen palauttajat ”ovat teoissaan menneet yli sen, mitä mainittujen tarkoitusten saavuttamiseksi olisi ollut tarpeen, jätettäkööt niistä syytteeseen panematta ja rankaisematta”.


title: Veikko Sippola

text: Sotaylioikeus puolestaan vaati syytettyjä vangittavaksi ja palautti jutun uudestaan alioikeuteen. Sippolaa ei kuitenkaan vangittu, vaikka siihen olisi ollut mahdollisuus, ja hän pääsi pakenemaan vuoden 1920 lopulla ulkomaille. Muista jutun syytetyistä tuomittiin joulukuussa 1921 Mäkelä 4,5 kuukaudeksi vankeuteen pahoinpitelystä ja Nestori Juhola elinkautiseen kuritushuonerangaistukseen taposta. Myös Vuoriston ja Lundin murhista Sippola sai vapauttavat tuomiot alioikeuksissa vuoden 1919 aikana.


title: Veikko Sippola

text: Sippola otti osaa syksyllä 1918 suomalaisten vapaaehtoisten Viron-retken valmisteluihin ja lähti vuoden lopulla Viroon, jossa hän toimi 1. komppanian varapäällikkönä ja joukkueenjohtajana osallistuen taisteluihin Narvan ja Rakveren suunnilla. Sippola palasi Virosta Suomeen maaliskuun lopulla 1919. Hän lähti pian Aunuksen retkikunnan mukaan ja toimi aluksi Aunuksen eteläisellä rintamalla komppanianpäällikkönä. Tämä tehtävä päättyi kuitenkin Sippolan kannalta nolosti, kun komppania eräänä päivänä kieltäytyi etenemästä, ja tämän jälkeen pataljoonan komentaja Hyppölä erotti komppanian edessä Sippolan tehtävästään. Sippola siirtyi nyt Aunuksen pohjoisrintamalle ja oli paremmalla menestyksellä räjäytysosaston päällikkönä Paavo Talvelan johtamissa joukoissa.


title: Veikko Sippola

text: Sippola poistui Suomesta joulun ja uuden vuoden välillä 1920 väärien henkilöllisyyspaperien avulla ja suuntasi kohti Yhdysvaltoja. Hänestä oli annettu Suomessa vangitsemismääräys keskeneräisten oikeusjuttujen vuoksi, mutta poliisi ei halunnut pidättää Sippolaa, vaikka siihen olisi ollut mahdollisuus vuoden 1920 lopulla, kun Sippola esiintyi humalassa Helsingin Rautatientorilla ja haastoi riitaa paikalla olleiden pirssiajurien kanssa.


title: Veikko Sippola

text: Yhdysvalloissa Sippola asui San Franciscossa ja työskenteli rakennustyömailla muurarina esiintyen Jalo Anttilan ja Paul Silverin nimillä. Hän meni myös uudelleen naimisiin Anna-Liisa Jalavan kanssa. Amerikassa asuneet suomalaiset punaiset tunnistivat kuitenkin Sippolan ja pyrkivät järjestämään hänelle vaikeuksia. Vuonna 1926 Sippola pidätettiin, koska hän oli tullut maahan väärällä nimellä. Suomalaiset viranomaiset eivät vaatineet Sippolan luovuttamista Suomeen, ja hänet laskettiin pian vapaaksi takuita vastaan. Sippola pakeni nyt rajan yli Kanadaan ja asettui ensin Brittiläiseen Kolumbiaan ja myöhemmin hän asui muun muassa Ontarion Sudburyssä. Sippola joutui myös Kanadassa kahnauksiin suomalaisten punaisten kanssa.


title: Veikko Sippola

text: Sippola palasi Suomeen vuonna 1930. Vuoriston ja Lundin ampumisjuttu avattiin uudelleen Keski-Suomen rykmentin sotaoikeudessa. Juttu sai ratkaisunsa 1931, kun oikeus vapautti Sippolan syytteistä vedoten Svinhufvudin antamaan armahdusasetukseen. Sippola asettui nyt Helsinkiin ja liittyi Vapaussodan Kenttäharmaat -järjestöön. Sippolan toinen avioliitto oli päättynyt hänen muutettuaan Suomeen, ja hän meni vielä kolmannen kerran naimisiin 1946. Veikko Sippola kuoli Helsingissä kevättalvella 1955 67-vuotiaana.


title: Voionmaan opisto

text: Voionmaan opisto oli vuonna 1951 perustettu Ylöjärven Ylisen kylässä sijainnut viestintään erikoistunut kansanopisto, jota ylläpiti Väinö Voionmaan säätiö.


title: Voionmaan opisto

text: Voionmaan opisto yhdistyi vuoden 2016 alussa Kiljavan opiston kanssa ja muutti Ylöjärveltä Tampereelle kesällä 2016. Samalla entinen ylläpitäjä Väinö Voionmaan säätiö sulautui Kiljavan opistoa ylläpitäneeseen SAK:n koulutussäätiöön, joka muutti nimensä Palkansaajien koulutussäätiöksi. Voionmaan opisto muutti nimekseen Voionmaan koulutuskeskus.


title: Voionmaan opisto

text: Koulutuskeskus järjestää kymmenen kuukauden mediakoulutusta: elokuva ja tv-, dokumentti-, elokuvanäyttelijä-, journalismi- sekä valokuvauslinjoilla. Lisäksi järjestetään avoimen yliopiston opintolinjoja kasvatustieteessä ja psykologiassa. Näillä linjoilla opiskelee joka vuosi yhteensä noin 160 opiskelijaa. Lisäksi järjestetään viestinnän kursseja yrityksille ja järjestöille. Toimitusjohtajana toimii Pasi Salmikallio.


title: Voionmaan opisto

text: Opiston entiset rakennukset Ylöjärvellä on myyty yksityiselle, jonka piti perustaa päärakennukseen vanhainkoti. Tulipalo maaliskuussa 2017 ainakin lykkäsi hankkeita.


title: Voionmaan opisto

text: Väinö Voionmaa esitti jo 1920-luvulla ajatuksen tavallista kansanopistoa vastaavan työläisnuorisolle tarkoitetun opiston perustamisesta. Hänen sivistysihanteidensa mukaan jokaisella nuorella oli oltava mahdollisuus koulutukseen yhteiskunnallisesta taustasta riippumatta. Ajatus hautautui kuitenkin toisen maailmansodan puhjettua.


title: Voionmaan opisto

text: Talvella 1944 Voionmaa täytti 75 vuotta ja sai kansalaislahjarahan, josta tuli opiston rakentamisen alkupääoma. Voionmaa lahjoitti saamansa rahan Väinö Voionmaa -säätiölle, joka oli perustettu opiston rakentamista ja ylläpitämistä varten. Rahaa rakentamiseen saatiin myös yleisistä rahankeräyksistä, joita järjestettiin vuodesta 1945 vuoteen 1950. Lisäksi valtio osallistui hankkeen tukemiseen.


title: Voionmaan opisto

text:
Pohjois-Häme liittyi monin tavoin Voionmaan omaan elämään ja hän halusi, että opisto perustetaan Tampereen seudulle. Voionmaa itse osallistui opiston paikan valitsemiseen ja sopiva paikka löytyi Ylöjärven Kyöstilän kylästä, Näsijärven rannalta. Säätiö osti silloisen Peltolan maatilan ja rakennustyöt aloitettiin keväällä 1950. Opiston nimeksi tuli aluksi Hämeen Työläisnuoriso-opisto, mutta myöhemmin se muutettiin omistavan säätiön päätöksellä Väinö Voionmaan opistoksi. Varsinainen toiminta opistolla alkoi 22. huhtikuuta 1951 kuuden viikon mittaisilla kursseilla. Opiston vihkiäisjuhla pidettiin kuitenkin vasta lokakuun 1. päivänä seuraavana syksynä, kun opiston rakennukset olivat valmiit.
Koulutuskeskuksen 10 kuukauden medialinjat alkavat elokuussa ja päättyvät toukokuun lopussa. Linjat valmentavat media-alan jatko-opiskeluun, mutta antavat valmiudet toimia myös alan työtehtävissä koulutuksen jälkeen. Opiskelu on maksullista.Vuonna 2009 elokuva- ja tv-linja, elokuvanäyttelijälinja, dokumenttilinja ja media-alan ammattitutkintoon valmistava linja yhdistettiin yhteisen Voionmaan elokuvakoulu -kokonaisuuden alle.


title: Andrea Benelli

text: Andrea Benelli (s. 28. kesäkuuta 1960 Firenze) on italialainen haulikkoampuja, maailmanmestari ja olympiavoittaja.


title: Andrea Benelli

text: Andrea Benelli on saavuttanut olympialaisissa skeetissä kultaa Ateenassa 2004 ja pronssia Atlantassa 1996. Lisäksi hän on saavuttanut MM-kilpailuissa kaksi henkilökohtaista kultaa (1987 ja 1990), seitsemän joukkuekultaa (1981, 1986, 1989, 1993, 1994, 1999 ja 2006), yhden henkilökohtaisen hopean (1986), kolme joukkuehopeaa (1985, 1987 ja 1995), yhden henkilökohtaisen pronssin (1999) ja kaksi joukkuepronssia (2003 ja 2005).


title: Colin Ferguson

text: Colin Ferguson (s. 22. heinäkuuta 1972) on kanadalaissyntyinen näyttelijä ja tuottaja. Hän on esiintynyt muun muassa "Eureka"-sarjassa sheriffi Jack Carterin roolissa. Hänellä on ollut muita rooleja esimerkiksi elokuvassa "Pasmat sekaisin" (1998). Hän on ollut naimisissa Lindsay Thompsonin kanssa vuodesta 2012 asti ja heillä on yksi lapsi.


title: Das Lied von der Erde

text: Das Lied von der Erde ("Maan laulu") on Gustav Mahlerin sinfoninen lauluteos altolle, tenorille ja orkesterille. Teos on sävelletty kahdeksannen sinfonian jälkeen vuosina 1908–1909.


title: Das Lied von der Erde

text: Laulujen tekstit ovat ranskan kautta saksaksi käännettyjä kiinalaisia runoja. Teoksessa on sekä altolle että tenorille kolme laulua. Mahler kirjoitti, että baritoni voi korvata alton, jos välttämätöntä – ja sellaisiakin levytyksiä on tehty. Teoksen aloittava ensimmäinen tenorin kappale on elämän turhuutta kuvaava ironisella tavalla mahtipontinen "juomalaulu". Sen jälkeen tulee alton yksinäistä syksyä käsittelevä apaattinen laulu. Kolmas kappale (tenorille) käsittelee nuorisoa, ja se on sävyltään hilpeä, ja sen melodia ja orkestraatio kuulostavat osin kiinalaiselta musiikilta. Neljäs laulu on alton kauneutta käsittelevä kappale, jossa kuvataan nuoria neitoja ja ratsastajia. Kappaleen siro melodia keskeytyy ratsastajien saapuessa orkesterin voimakkaaseen osioon. Ennen finaalia kuullaan vielä lyhyt tenorin osa, jossa lintu kertoo juopolle kevään tulosta.


title: Das Lied von der Erde

text: Altolle sävelletty finaali on teoksen ylivoimaisesti pisin osa, ja sen puolen tunnin kesto on suunnilleen yhtä pitkä kuin aikaisemmat osat yhdessä. Finaali on tunnelmaltaan osin lähellä apaattista toista osaa, joka oli myös alton esittämä. Finaaliin sisältyy kaksi runoa, jotka molemmat käsittelevät jäähyväisten jättämistä. Välillä finaalissa seuraa pidempiä instrumentaalisia jaksoja, mutta kovin voimakkaita kohtia ei kuitenkaan kuulla, vaan kamarimusiikin tavoin orkestraatio suosii yksittäisten soittimien soolo-osuuksia. Teoksen kokonaiskesto on runsas tunti.


title: Das Lied von der Erde

text: Säveltäjä Arnold Schönberg on muokannut teoksen orkesteriosuudesta version kamariorkesterille.


title: Nouria Mérah-Benida

text: Nouria Mérah-Benida (s. 19. lokakuuta 1970 Alger) on aktiiviuransa päättänyt algerialainen yleisurheilija ja olympiavoittaja, joka kilpaili keskimatkoilla. Hän voitti kultaa Sydneyn olympialaisissa 2000 1500 metrin juoksussa. Mérah-Benida menestyi myös muissa kilpailuissa: vuoden 1999 Pan-Afrikan kisoissa hän voitti hopeaa sekä 800 että 1500 metrin matkoilta. Lisäksi hän saavutti hopeaa 800 metriltä ja kultaa 1500 metriltä vuoden 2000 Afrikan-mestaruuskilpailuissa.


title: Debrah Farentino

text: Debrah Farentino (s. 30. syyskuuta 1959) on yhdysvaltalainen näyttelijä. Hänet tunnetaan rooleista muiden muassa televisiosarjoissa "Maa 2" ja "Eureka".